
DESPUES di lunanan di negociacion entre PVV, VVD, NSC y BBB, 
finalmente a yega na un acuerdo principal, titula ‘speransa, curashi 
y orguyo’. E acuerdo integral aki, cu ta consisti di 26 pagina, ta 
enfatisa plannan pa futuro di Hulanda den diferente area politico. 
E acuerdo di coalicion ta basa riba diferente puntonan clave: 


• Alivio di capacidad di carga: dirigi na trahadonan Hulandes, 
personanan di entrada medio, empresarionan y personanan den 
necesidad financiero desde 2025. 
• Asilo y migracion: e regimen di admision mas estricto den 
historia y un pakete integral pa control di migracion. 
• Vivienda y infrastructura: un impulso grandi pa vivienda, infra- 
structura, accesibilidad y transicion energetico. 
• Cuido: rebaho di e ‘eigen risico’ den cuido na mas cu mitar, 
inverti den cuido di hende grandi. 
• Agricultura y pesca: sosten na agricultornan, hardineronan y 
piscadonan pa futuro di e sectornan aki y siguridad di cuminda. 
• Reforma democratico: mas bos pa ciudadanonan a traves di un 
sistema electoral diferente y fortalece derechonan fundamental a 
traves di un tribunal constitucional. 
• Siguridad: un enfoke firme riba criminalidad y teror, siguridad 
nacional y internacional. 


E gabinete nobo lo elabora un programa di gobierno basa riba e 
acuerdo principal aki cu e siguiente 10 puntonan principal: 


1. Siguridad di sustento y poder di compra: mehora siguridad di 
entrada, accesibilidad na necesidadnan y cuido basico y preven- 
cion di pobresa. Esaki ta logra door di reduci cargonan, reduci e 
‘eigen risico’ den cuido y stimula siguridad den mercado laboral. 
2. Control riba asilo y migracion: limita tur tipo di migracion y 
haya mas control riba entrada di peticionarionan di asilo. 
A. Esaki ta inclui reforma di e sistema di asilo y migracion, proce- 
duranan di aceptacion mas estricto y integracion cu enfasis riba 
balornan Hulandes. 
B. Restriccion di migracion di estudio, specialmente den e fase di 
Bachelor, pa satisface e necesidadnan di e mercado laboral. Esaki 
ta conta pa necesidadnan di mercado laboral y condicionnan 
local. E meta ta pa logra un maneho mas selectivo pa migracion 
di studiante door di ofrece mas cursonan na Hulandes, introduci 
un numerus fixus pa studiantenan di otro pais y limita e ‘basis- 
beurs’. Ademas, lo aumenta e tarifa di estudio pa studiantenan for 
di exterior. 
3. Vivienda, infrastructura, transporte publico y aviacion: 
Gobierno ta compromete pa reduci escasez di vivienda, mehora 
infrastructura y transporte publico y desaroyo sostenibel di 
aviacion. 
4. Un bon futuro pa agricultura, horticultura y pesca: enfoca riba 
garantisa un bon futuro p’e sectornan agricultor, mientras cu ta 
garantisa conservacion di naturalesa y siguridad di cuminda. 
5. Transicion energetico, siguridad di suministro y adaptacion 
na clima: Hulanda ta lucha pa mas independencia energetico y su 
propio produccion di energia sostenibel, mientras cu ta mantene 


e accesibilidad pa ciudadanonan y empresanan. 
6. Instalacionnan publico accesibel; cuido y educacion: gobi- 
erno kier fortalece cuido, cu un enfoke pa reduci e ‘eigen risico’ 
y mehora cuido primario. Den enseñansa, atencion ta enfoca riba 
calidad y conexion cu e mercado laboral, cu un restriccion di 
anglisacion. 
7. Bon gobernacion y un estado di derecho solido: e gabinete 
kier restaura confiansa den gobierno y fortalece e estado di 
derecho, entre otro door di reforma e sistema electoral y fortalece 
derechonan fundamental. 
8. Siguridad nacional: Hulanda ta dedica na proteccion di libertad 
y siguridad door di un enfokee reforsa riba criminalidad, teror- 
ismo, criminalidad cibernetico y problemanan social manera 
polarisacion. 
9. Siguridad internacional: Hulanda ta keda fuertemente vincula 
na NATO, ta apoya Ucrania contra agresion Ruso y ta comprometi 
cu mas gastonan den defensa y cooperacion den UE. 
10. Finansa publico, economia y clima di negoshi solido: Gobierno 
ta haci esfuerso pa logra un economia saludabel, finansa publico 
solido y un clima di negoshi faborabel pa empresanan. 


E programa gubernamental ta enfatisa stabilidad, viabilidad y ta 
duna un perspectiva di accion pa ciudadanonan y empresanan, cu 
hopi enfoke riba e proteccion di e balornan Hulandes. 


Awor cu a yega na un acuerdo di coalicion, lo nombra un pros- 
pecto pa prome minister of formado. E prome minister of formado 
ta ricibi e tarea importante pa forma e ekipo ministerial. 
Cada minister lo mester bay desaroya e acuerdo di coalicion den 
accionnan y medidanan concreto y factibel. Tambe nan mester 
bay yega na acuerdo pa cu e reparticion di finansa destina p’e 
maneho di e diferente carteranan. Despues di esaki por papia di 
un acuerdo final di gobierno. E ministernan por ta miembronan di 
un di e cuater partidonan di formacion pero esaki no ta rekisito. E 
proceso aki por dura ainda algun siman. 


Den e momentonan aki ta demasiado prematuro pa por deduci 
posibel efecto riba Aruba como partner den Reino. AWEMainta lo 
sigui e desaroyonan di cerca pa analisa y comunica locual esaki 
por significa pa Aruba. Te cu awor, e mayor efecto premira ta posi- 
blemente riba tereno di migracion di nos studiantenan local pa 
Hulanda. 


Kico ta warda Hulanda? 


Acuerdo di coalicion ‘Speransa, curashi y orguyo’ 


(AFP/Koen van Weel) 

DIARANSON mainta 15 di mei, Prome Minister 
Evelyn Wever-Croes hunto cu representantenan 
di DOW, a bishita e sitio unda cu Hotel Secrets 
ta wordo construi na San Nicolas. Motibo di su 
bishita tawata pa observa con e proyecto ta 
avansando. For di e representantenan di Hotel 
Secrets, Prome Minister a haya splicacion amplio 
di e diferente fasenan di e proyecto. Tambe nan a 
notifica Prome Minister cu pa fin di 2024, nan lo 
kier keda cla cu e construccion di e prome 300 
cambernan y habri esakinan prome cu aña caba. 


Prome Minister a indica cu e Proyecto ta 
progresando bastante bon y ta mustra cu lo 
logra nan meta pa fin di aña. A pesar cu e 
Proyecto aki a sufri hopi tardansa pa motibo di 
e diferente discusionnan cu tawata tin su rond, 
mester a coregi varios asunto na caminda pa 
asina acapara e preocupacionnan di tur hende. 


“Sinceramente, Hotel Secrets na San Nicolas ta un 
proyecto sumamente grandi pa Aruba en general 
pero specialmente pa San Nicolas. Cu e inver- 
sionistanan priva a mira un luga pa nan pone nan 
riesgo, inversion y nan placa pa trece un desaroyo 
pa Aruba, ta algo cu nos ta aprecia hopi, special- 
mente pasobra esaki ta bay trece e progreso y 
bienestar p’esnan cu ta biba paribi’brug, cu ta 
algo cu ta haci ami hopi contento. Mi ta hopi 
impresiona con lihe e construccion ta bayendo 
y mi ta sigur tambe cu pa fin di aña e hotel ta 
keda cla pa habri su prome 300 camber”, Prome 
Minister a expresa. 


Prome Minister Evelyn Wever-Croes: 


Construccion di Hotel Secrets ta avansando hopi lihe 

AYERA e federacion Italiano di futbol, a 
manda un regalo pa tanto Denzel Dumfries 
como su ekipo di Inter Milan, relaciona c’un 
incidente cu e federacion a considera algo 
inaceptabel. 


Durante di e wega decisivo caminda Inter Milan 
a sigura e titulo di campeon den partido contra 
di AC Milan, na final di e partido Dumfries y 
e marcado di punta di AC Milan, e Frances 
Theo Hernandez, a pusha un ranca otro loke 
a pone cu nan tur dos a wordo expulsa for di 
e partido. 


Durante di un parada den cayanan di Milan 
siman pasa, hungadonan di Inter Milan a 
wordo ricibi pa miles di fanatico den cayanan 
di e ciudad Milan y durante di e locura aki, un 
fanatico a duna Dumfries un pancarta cu riba 
dje Dumfries c’un cacho na cadena. 


Nada malo por e problema a bira ora cu e 
fanatico a dicidi di pone un cabes di Hernandez 
como e cabes di e cacho, ilustrando cu Inter 
Milan a domina AC Milan. 


Algo inaceptabel y tanto Dumfries como su 
club Inter Milan a ricibi multa p’esaki y ambos 
tin cu paga e suma di 4000 euro. 


Denzel Dumfries cu multa di 4000 euro 

DEN e mundo profesional actual, dinamico y competitivo, salud mental na trabao ta 
ricibiendo un atencion cada biaha mas hopi. E naturalesa exigente di hopi trabao, 
combina cu dia largo laboral y expectativa halto di rendimento, a habri caminda pa 
un variedad di reto den materia di salud mental. Stress, cansancio y otro problema 
relaciona a bira omnipresente, loke a hiba hopi empresa pa tuma medida pa crea 
luga di trabao mentalmente saludabel pa nan empleadonan. 


Stress na trabao 
Aunke cu stress laboral no ta un fenomeno nobo, su impacto den bienestar mental 
di e empleadonan no por subestima. Presion pa cumpli cu plaso, maneha tarea 
exigente y alcansa e metanan profesional por resulta un stress cornico, afectando e 
bienestar general y e satisfaccion laboral. Reconoce e señalnan di stress ta crucial 
pa atende efectivamente e problema aki. 


Reto di cansancio 
Cansancio, un forma mas avansa di stress relaciona cu trabao, ta otro preocupacion 
significativo. E ta manifesta como cansancio emocional, disminucion di rendimento 
y un sensacion di desconexion cu trabao. 


Cansancio ta sosode ora cu e demanda laboral ta supera constantemente e capa- 
cidad di afrontamento di un empleado, loke ta hiba na consecuencia perhudicial 
tanto p’e individuonan como p’e organisacionnan. Preveni cansancio ta un prioridad 
pa hopi empleado pa mitiga e aumento di e dianan di enfermedad, e reduccion di 
productividad y e rotacion di empleado. 


Fomentando Bienestar Mental na trabao 


Strategia pa logra un balansa 
entre trabao y bida personal 


Creando un luga di trabao mentalmente saludabel 
Pa combati stress y cansancio, e empresanan ta 
implementando medida proactivo pa fomenta un 
ambiente di trabao mentalmente saludabel. E inici- 
ativanan aki no solamente ta beneficia e emplead- 
onan, sino cu tambe ta mehora e rendimento 
organisacional en general. Algun strategia ta inclui: 


1. Sosten den Salud Mental: Ofrece programa di asis- 
tencia n’e empleado (PAE) cu ta brinda conseho y 
recurso pa maneha stress y e problemanan di salud 
mental. 


2. Areglo laboral flexibel: Permiti orario flexibel, 
opcion di trabao remoto y siman laboral comprimi 
pa facilita e balans entre trabao y bida personal. 


3. Capacitacion den salud mental: Inverti den 
programa di capacitacion cu ta aumenta e 
consciencia riba problema di salud mental y ta 
proporciona herment di afrontamento n’e emplead- 
onan. 


4. Comunicacion habri: Fomenta un cultura di 
dialogo habri riba salud mental pa reduci e stigma y 
fomenta e comportacion di e buskeda di ayudo. 


5. Iniciativa di Bienestar: Implementa programa di 
bienestar cu ta promove e actividad fisico, un alimen- 
tacion saludabel y e atencion pleno pa mehora bien- 
estar general. 


6. Carga di trabao balansa: Reevalua e expectati- 
vanan laboral y garantisa carga di trabao mane- 
habel pa reduci riesgo di cansancio. 


Priorisa salud mental na luga di trabao no sola- 
mente ta alinea cu e obligacionnan moral, sno cu 
tambe ta genera beneficio tangibel p’e negoshi. Un 
forsa laboral mentalmente saludabel ta mas produc- 
tivo, innovador y menor propenso pa tuma licencia 
pa malesa prolonga. E empleadonan cu ta priorisa 
e bienestar di su empleadonan ta crea un ambiente 
laboral positivo y ta observa mehoracion den su 
resultado final. Den un mercado laboral competitivo, 
e empresanan cu ta enfoca riba salud mental prob- 
ablemente lo atrae y lo retene talento di e prome 
nivel, loke ta haci cu e inversionnan den bienestar di 
e empleadonan ta crucial p’e exito futuro di cualkier 
organisacion. 

PA construi un futuro sostenibel ta exigi un 
pensamento innovativo y accion, specialmente 
den e mundo digital. World Telecommunication 
and Information Society Day ta un chens 
pa explora con innovacion digital por yuda 
conecta tur hende y trece prosperidad pa tur. 


Celebra tur aña riba 17 di mei, e fecha aki 
ta marca e fundacion di e International 
Communication Union (ITU), cu ta specialisa 
den tecnologianan di informacion y comuni- 
cacion (ICTs). 
E tema pa e aña aki ta “Digital innovation for 
sustainable development”, pa forma un futuro 
mas inclusivo y sostenibel. 


Innovacion digital ta importante pa e progreso 
economico y desaroyo global. Innovacion a 
bira sinonimo di oportunidad pa crecemento 
y solucionnan pa retonan social urgente. 
Tecnologia innovativo por yuda pa enfrenta 
retonan mundial manera cambio climatico y 


Tur aña 17 di mei nos ta celebra World 
Telecommunication and Information Society Day 


te hasta eliminacion di hamber y pobresa. 


De facto, ITU ta di opinion cu tecnologia digital por yuda pa logra 70% 
di e Sustainable Development Goals (SDGs) di Nacionan Uni pa 2030. Sin 
embargo, digital gaps existente ta stroba innovacion na hopi partinan rond 
mundo pa falta di maneho, inversion y digital skills. 


Pa SETAR, como nos compania nacional di telecomunicacion, ta impor- 
tante pa enfoca riba nos Corporate Social Responsibility como compania 
y con nos ta aporta na e desaroyo sostenibel di nos pais. 


SETAR ta aporta, entre otro, por medio di ofrece Aruba lo ultimo den innova- 
cion digital door di haci inversionnan continuo den tecnologia, infrastruc- 
tura y solucionnan innovativo como tambe door di aporta na conocemento 
y digital skills. 


E esfuerso di SETAR no ta solamente den tecnologia y conexion; pero 
SETAR ta aporta cu posibilidad, crecemento y ta crea progreso pa tur 
hende. SETAR ta keda firme den su mision pa sigui inverti den e futuro di 
Aruba por medio di innovacion, colaboracion y na un manera sostenibel. 

MIENTRAS Aruba ta preparando p’e proximo eleccion, e enfoke ta inten- 
sifica pa involucra e generacionnan mas hoben, incluyendo millennials. E 
ekipo di AWEMainta ta trece e siguiente informacion tocante e generacion 
aki. 


Naci entre comienso di añanan 1980 y mita di añanan 1990, millennials 
ta representa un parti significativo di e electorado y tin e potencial pa 
influencia e resultadonan electoral. Compronde nan actitud pa cu voto 
y e factornan cu ta influencia nan participacion ta crucial p’e partidonan 
politico cu ta competi pa nan sosten. 


Millennials ta wordo caracterisa pa nan fluidez digital, consciencia social 
y deseo di autenticidad den liderazgo. Diferente n’e generacionnan ante- 
rior, nan a crece den un era di avance tecnologico y globalisacion rapido, 


We Are 


Join Our Award-Winning Team 


#3 TOP HOTEL IN THE CARIBBEAN 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 

APPLY ONLINE AT: WWW.BUCUTI.COM/CAREERS 

5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


CONCIERGE/FRONT DESK AGENT 
FRONT OFFICE SUPERVISOR 


EXECUTIVE CHEF 


HOUSEKEEPING SUPERVISOR 


E Futuro di Politica na Aruba 


Influencia di Millennials riba eleccion 2025 


dunando forma na nan cosmovision y enfoke 
di compromiso civico. 


Un aspecto clave di e comportacion di voto 
di millennials ta nan enfoke riba proble- 
manan en bes di lealtad na un partido. Nan 
ta priorisa temanan manera desigualdad 
economico, cuido medico, cambio climatico y 
husticia social, y ta mas probabel cu nan ta 
apoya candidato y politica cu ta alinia cu nan 
balornan y prioridadnan. 


Sinembargo, millennials tambe ta enfrenta 
bareranan pa vota. Hopi ta sinti nan mes desilu- 
siona cu e proceso politico, citando motibonan 
manera falta di confiansa den e politiconan, e 
percepcion di corupcion y e sentimento cu nan 
voto lo no haci diferencia. Ademas, factornan 
manera oranan largo di trabou, salud mental 
y ola di inmigracion ta topiconan cu mester 
wordo atendi cu urgencia. 


Pa surpasa e retonan aki, esfuersonan pa 
envolve y mobilisa votadonan bou di millenials 
ta esencial. E partidonan y organisacionnan 
politico ta probechando e plataformanan 
digital, rednan social y e organisacion basico 
pa yega n’e millennials unda nan ta y duna 
nan informacion riba e proceso electoral y e 
temanan relevante. 


Ademas, millennials ta balora autentic- 
idad y transparencia den lidernan politico. 
Candidatonan cu ta demostra un preocupa- 
cion genuino pa e problemanan cu ta afecta 
millennials y ta ofrece solucion concreto ta 
mas probabel di gana nan confiansa y sosten. 


Segun cu e panorama politico di Aruba ta 
evoluciona, compronde y aborda e preocu- 
pacion y prioridadnan di e millennials lo ta 
crucial pa e partidonan politico cu ta busca 
di sigura nan voto. Interaccionando activa- 
mente cu millennials, scuchando nan bos y 
ofrece solucion significativo na nan preocupa- 
cionnan, políticonan por construi un conexion 
mas fuerte cu e grupo demografico influyente 
aki y forma e futuro di democracia na Aruba. 

VIOLENCIA domestico, un problema grave y generalisa, ta sigui persisti no sola- 
mente debi na su repercusionnan fisico y emocional, sino tambe pasobra, den 
un grado preocupante, sociedad parce ta trat’e como “normal.” E aceptacion aki 
profundamente yena di violencia domestico, ta trece pregunta urgente riba pakico 
hopi individuo y comunidad ta tolera tal comportacion urgente riba pakico hopi indi- 
viduo y comunidad ta tolera tal comportacion y kico mester haci pa cambia e norma 
peligroso aki. 


Normalisando lo inimaginabel 
Ta un realidad incomodo cu violencia domestico, den su diferente formanan, hopi 
biaha ta normalisa of ta ignora. E normalisacion aki por manifesta di forma sutil 
manera trivialisa e comportacion agresivo, falta importancia n’e abuso emocional of 
hasta culpa e victima. E normalisacion aki ta sosode pa diferente rason, incluyendo 
e falta di consciencia, factor cultural, miedo y concepcion eroneo riba e dinamica di 
poder den relacion. 


Falta di Consciencia 
Un factor significativo cu ta contribui n’e normalisacion di violencia domestico ta e 
falta di consciencia. Hopi hende por ta no reconoce e señalnan di abuso of e alcance 
completo di su impacto. E ignorancia aki por hiba p’e espectadornan no interveni of 
cu e victimanan ta permanece den silencio atrapa den nan sufrimento. 


Factor cultural 
E normanan cultural y creencia tambe por desempeña un papel den e perpetuacion 


Un yamada na accion 


Descubriendo aceptacion 
di violencia domestico 


di violencia domestico. E expectativanan social y e 
rolnan di genero tradicional por hiba cu e person- 
anan acepta e comportacion controlado of abusivo 
como parti di nan relacion, pensando cu ta “normal” 
of hasta hustificabel. 


Miedo y aislamento 
E victimanan di violencia domestico hopi biaha ta 
atrapa den un ciclo di miedo y aislamento. Nan abus- 
donan por eherce control aislando e victimanan di 
amigo y famia, loke ta dificulta busca ayudo. Miedo 
na represalia, daño of repercusion legal tambe por 
disuadi e victimanan di denuncia. 


Concepto eroneo riba e dinamicanan di poder 
E conceptonan eroneo di sociedad riba e dinami- 
canan di poder den relacion ta contribui n’e normal- 
isacion di violencia domestico. Algun ta kere cu e 
comportacion controlado di e pareha intimo ta un 
forma di amor, locual ta leu di ta berdad. E idea cu 
violencia ta un señal di amor of proteccion no sola- 
mente ta incorecto, sino peligroso. 


Kibrando e silencio 
Normalisacion di violencia domestico den sociedad 
ta un problema profundamente grave, cu ta rekeri 
esfuerso proactivo pa atende. Reconoce e señalnan 
di abuso, ta ofrece sosten n’e victimanan y educa e 
personanan riba relacion saludabel ta paso esencial 
pa kibra e ciclo peligroso aki. 


E organisacionnan, trahado social, educado y 
defensor ta traha incansablemente pa crea consci- 
entisacion y proporciona recurso n’esunnan afecta 
p’e violencia domestico. Door di reconoce e prob- 
lema e problema, facilita discusion habri y crea 
espacio sigur p’e victimanan comparti nan storia, 
nos por spera desmantela e nocion dañino cu 
violencia domestico ta “normal.” 


Violencia domestico ta un problema social cu ya no 
mester ignora ni acepta como “normal.” Ta imper- 
ativo cu nos ta ilustra riba e problema, educa nos 
comunidadnan y brinda recurso na esunnan cu tin 
mester. Door di atende e problema aki “head on,” 
nos por traha p’e creacion di un sociedad mas sigur 
y compasivo caminda cu violencia domestico ta 
wordo condena na luga di acepta. 

PORTO Alegre, e capital estatal mas sur di Brasil, ta 
enfrentando un periodo prolonga di inundacion grave, 
expertonan ta adverti, agravando e situacion pa mas di mey 
miyon residente obliga di hui di nan casnan inunda. 


E estado di Rio Grande do Sul a wordo asota pa awasero 
incesante, y cierto areanan a experencia mas cu 630mm di 
precipitacion e luna aki so, segun servicio meteorologico 
nacional INMET. E diluvio aki ta surpasa e precipitacion 
anual promedio di Londres, agregando n’e problemanan di e 
regionnan ya inunda. 


E awa cu ta subi for di lago Guaiba, cu ya a bay over, a 
aumenta atrobe e siman aki, alcansando un haltura di 5.22 
meter(17.13 pia). E nivel aki ta surpasa significativamente e 
limite di inundacion di 3.0 meter y ta refleha di cerca e pico 
historico di siman pasa di 5.33 meter. 


E situacion serio na Porto Alegre a obliga e habitantenan 
pa enfrenta e realidad sombrio di un evacuacion prolonga y 
daño n’e infrastructuranan. Mientras e casnan ta keda bou 
di awa y e servicionan esencial ta keda interumpi, e posibil- 
idad di inundacion prolonga ta stroba e esfuersonan di recu- 
peracion. 


Autoridadnan ta traha duro pa maneha e crisis, desplegando 
ekipo di emergencia y coordinando operacionnan di rescate. 
Sinembargo, e magnitud di e inundacion ta trece retonan 
logistico y humanitario inmenso, poniendo na prueba e 
resiliencia di e comunidadnan cu ya ta enfrentando e conse- 
cuencianan di fenomeno meteorologico extremo. 


E situacion dificil di porto Alegre ta enfatisa e necesidad 
urgente di medidanan integral pa prepara y mitiga desaster 
pa minimalisa e impacto di futuro episodionan di inundacion. 
Cambio di clima ta exacerba e vulnerabilidad di regionnan na 
costa, amplificando e frecuencia y intensidad di fenomeno 
meteorologico extremo. 


Mientras e crisis ta den desaroyo, solidaridad y sosten di 
partnernan nacional y internacional ta bira imperativo. E 
esfuersonan di colaboracion ta esencial pa duna refugio, 
yudansa y asistencia n’esnan evacua pa inundacion, garan- 
tisando nan siguridad y bienestar memey di adversidad. 


Mientras Porto Alegre ta pasando den e periodo desafi- 
ante aki, resiliencia y solidaridad ta surgi como principionan 
importante, fomentando e speransa di un eventual recuper- 
acion y reconstruccion despues di e diluvio. 


Durante e proximo simannan 


Inundacion grave ta sigui menasa Porto Alegre, Brazil 

E bishita di Vladimir Putin na Beijing pa reuni cu Xi Jinping 
ta tuma luga na un momento critico, ya cu tanto Rusia como 
China ta enfrentando un presion creciente di occidente. E 
amistad “sin limite” entre e dos lidernan, crea na 2014, a 
bira primordial den nan esfuersonan pa contra balansa influ- 
encia Mericano riba e scenario global. 


E imposion di tarifa di e administracion Biden riba importa- 
cion Chines na balor di 18 biyon dollar a fortalece ainda mas 
e relacion entre Putin y Xi, cu ta busca manera pa surpasa 
e restriccionnan comercial di Merca. A pesar di e bahada 
di exportacion Chines na Rusia pa motibo di menasanan di 
sancion di Merca, e dos partidonan ta determina pa resisti 
desconexion y explora un mecanismo alternativo di pago pa 
mantene nan relacionnan economico. 


E cumbre lo enfoca riba cooperacion comercial, energetico y 
di siguridad, cu ambos pais enfocando riba e meta pa aproba 
nan aliansa strategico den medio di e conflicto entre di Rusia 
y Occidente pa motibo di e situacion cu Ucrania. Mientras 
Rusia ta enfrentando retonan cu e disminucion di exporta- 
cion di gas y preguntanan riba e poder di e oleoducto Siberia 


2, e delegacion di Putin, incluyendo tecnocratanan experto, 
tin como meta pa impulsa cooperacion economico cu China. 


E reunion di Xi cu Putin tambe ta sirbi como un señal pa 
Occidente, particularmente den reaccion riba tarifanan di e 
administracion Biden, cu ta extende e guera comercial di e 
era di Trump. Den medio di e protesta di Beijing contra tari- 
fanan manera “actonan di intimidacion”, e apoyo di Xi na 
Putin ta enfatisa su oposicion comparti pa cu e maneho di 
Washington. 


Reunion strategico di Putin y Xi memey di tensionnan creciente entre Merca y China 

NEW Caledonia, un teritorio di Francia den e region di Pacifico, ta exper- 
enciando protestanan violento provoca p’e reforma electoral proponi. E 
disturbio, e peor desde decada di 1980, a surgi despues di cambionan 
constitucional controversial cu tabata duna derecho di voto na e residen- 
tenan Frances cu tabata biba den e teritorio pa un decada. 


Protesta violento na New Caledonia debi na reforma electoral 


E protestanan a bira un caos cu autonan kima, 
tiendanan saquea y intercambio di tiro cu e 
agentenan policial. E capital, Numea, ta bou di 
toque de keda y e aeropuerto internacional a 
stop di opera den medio di e agitacion. 


Prome Minister Frances Gabriel Attal a 
condena e violencia, enfatisando e necesidad 
di mantene calma y denunciando cualkier 
forma di hustificacion pa tal actonan. 


E ley proponi tin como meta pa amplia e eligi- 
bilidad pa vota, pero a lanta temornan entre 
e lidernan local, particularmente e poblacion 
indigena Canaca, cu ta anticipa un dilucion 
di nan influencia politico. E disturbadonan a 
tuma control di luganan clave, a confronta 
cu polis y a desencadena violencia sin prece- 
dente, incluyendo uzo di arma di caliber halto. 


Den medio di e caos, a reporta tres morto, cu ta 
marca un cambio sombrío den e protestanan. 
Presidente di Francia, Emmanuel Macron, a 
declara un estado di emergencia y a priminti 
un contesta fuerte pa reprimi e disturbionan. 


E situacion a resulta den cancelacion di e 
biahe programa di Macron y un reunion di 
emergencia convoca riba siguridad nacional. 


E disturbio ta pone enfasis riba e tensionnan 
profundamente ancra na New Caledonia, 
caminda e complehidad historico y politico 
ta crusa. E teritorio, un posesion Frances for 
di siglo XIX, a mira olanan periodico di resis- 
tencia y demanda di mas autonomia. 


A pesar di e referendumnan anterior cu a 
afirma e liganan cu Francia, e disidencia ta 
persisti, impulsa pa agravicion socio-politico 
y aspiracionnan di autodeterminacion. 


Segun cu e crisis ta desaroya, Francia ta 
enfrenta e reto di balansa reformnan demo- 
cratico cu preservacion di derechonan indi- 
gena y stabilidad den e region. 
E agitacion violento ta enfatisa e necesidad 
urgente di dialogo, reconciliacion y un compro- 
miso significativo pa trata e agravionan suby- 
acente y trasa un caminda pa un resolucion 
pacifico. 

MIENTRAS cu e Francis Scott Key bridge na Baltimore 
tabata sufriendo un explosion controla, casi dos dozijn di 
marino ainda ta atrapa den e Dali, un barco di container di 948 
pia, bandona desde e colapso di e brug shete siman prome. 
E tripulacion, consistiendo di 20 Indio y un ciudadano di Sri 
Lanka, a haya nan mes isola di mundo, incapaz di desem- 
barca pa motibo di restriccion di visa y investigacionnan cu 
tabata tumando luga. 


E barco, cu tabata na caminda for di Baltimore pa Sri 
Lanka, a accidenta cu e brug, lagando e barco pega bou di 
un masa di deshecho. E reportahe preliminar di e National 
Transportation Safety Board (NTSB) a indica cu e fayonan di 
electricidad a precede e incidente, causando dos perdida di 
energia den e dies oranan prome cu e accidente. 


A pesar di e demolicion, e regreso di e tripulacion pa cas 
ta keda incierto. Telefonnan celular confisca y comunica- 
cion restringi a laga nan isola, incapaz di haci asuntonan 
personal of conecta cu nan sernan keri. E situacion a genera 
preocupacionnan di e sindicatonan maritimo tocante e bien- 
estar di e tripulacion y nan derechonan durante e proceso 
di investigacion. 


E esfuersonan pa eleva e moral ta inclui provee telefonnan 
celular temporal y paketenan di atencion, pero e estadia 
prolonga di e tripulacion abordo ta rekeri un apoyo mas 
significativo. En espera di desaroyonan nobo, ta tumando 
luga plannan pa ofrece pasonan na tera na gruponan chikito 
di mariniernan cu supervision estricto, cu e meta di duna 
momentonan di alivio for di nan encarcelamento. 


Organisacionnan comunitario y individuonan a uni pa yuda e 
tripulacion, reconociendo e importancia di conexion humano 
y sosten emocional durante e momento desafiante aki. A 
pesar di e incertidumbre, esfuersonan ta sigui pa garantisa 
e bienestar di e tripulacion y eventualmente nan repatri- 
acion, reconociendo nan rol indispensabel den mantencion 
di e operacionnan di e barco. 


Mientras cu investigacion ta persisti y obstaculonan logis- 
tico ta wordo supera, e situacion dificil di e tripulacion di e 
Dali ta sirbi como un recordatorio conmovedor di e impacto 
humano di e incidentenan marino y e resiliencia rekeri 
despues di nan. 


Tripulacion atrapa den e barco na Baltimore 
pa shete siman despues di e colapso di e Brug 

D E P O R T E 


deporte@awemainta.com 


E furiosonan di Santa Fe ta logra un victoria di 2-1 riba e 
Hulknan di Bubali y ta mantene su status di Division Honor 
pa di 3 aña sigui. E emblematico team di Noord SV Bubali si 
lo tin cu baha pa Division Uno e siguiente campeonato. 


Un sla duro sigur p’e fanaticada di Bubali cu a spera cu e 
team por a logra Sali victorioso di e wega aki. Ambos team 
tawata den Division Honor campeonato pasa y akinan tawata 
un pa tera y un pa lama. Pa di dos wega sigui un carchi cora 
ta perhudica e team di Hulk, e biaha aki ta Sjon David Pieters 
cu ta haya e carchi cora na di 25 minuut lagando Bubali c’un 
hungado menos y cu mas cu dos tercera parti di wega pa 
hunga ainda. 


Asina mes Bubali ta bataya y hasta ta tuma bentaha pa 
medio di Edmar Tromp c’un bunita gol, pero e Furiosonan 
ta empata e wega bek na di 66 minuut pa medio di Javier 
Morales y Jugo Roberts ta corba un penalty na di 86 minuut 
pa duna e Furiosonan di Santa Fe e victoria y su perma- 
nencia den e Division mas halto di nos futbol local. Nos a 
papia cu entrenador di Santa Fe, Gerald de Freitas, kende 
a conta nos cu nan tawata hopi contento, y a bisa “ Santa 
Fe e aña aki a pasa den hopi up and downs, pero nos a sigui 
lucha y nos ta contento cu e victoria aki. Nos ta celebra awe, 
pero trabounan ta cuminsa mañan mes p’e preparcion p’e 


siguente campeonato.” E biaha aki si e architect di e team 
Gerald de Freitas lo stap over cu e team pa Division di Honor. 


Di su banda Bubali lo ta bolbiendo bek pa Division uno 
caminda casi sigur lo mester bay re organisa e team pa 
busca manera di bolbe bek pa Division Honor. Pa Bubali 
tampoco tawata un aña facil. Un total di 3 diferente coach a 
dirigi e team e campeonato aki, sin conta Antonio Lopez cu 
mester a dirigi e wega final aki. E siguiente dia nos a topa 
cu Antonio Lopez y nos a puntre pa su comentarionan y e 
la bisa nos lo siguiente, “ Nos tawata falta basta hungado 
clave, pero asina mes nos a bay guera. E team a move bon, 
pero e carchi cora di Sjon David a afecta nos basta. 


Asina mes nos a duna bon bataya, pero e falta di concen- 
tracion casi na final a causa un penalty cu a costa nos e 
wega.” Mirando e bon comentarionan cu e la haya con e 
team hunga, nos a puntre si e lo t’e entrenador di Bubali p’e 
siguiente campeonato, Lopez e comenta nos lo siguiente, 
“Mi lo tin cu pense y papia cu directiva prome. Tin algun 
cambio y algun punto cu e lo mi kier trece prome cu mi tuma 
un decision.” Sigur e fanaticada di Bubali lo kier sa ken lo 
t’e coach p’e siguiente campeonato. Pues pa ambos team e 
campeonato a caba pero e preparacionnan lo tin cu cuminsa 
casi inmediatamente. 


Futbol Copa Honor Plata 


Santa Fe ta mantene status di division di honor 

E bario di Pos Chiquito lo tin un team den Division Honor pa 
prome biaha den 30 aña, E submarino blauw di Pos Chiquito 
SV Unistars ta logra un remontada historico biniendo di 
atras 2-0 pa gana e Diablo Rojonan di Sereo Janchi, SV Jong 
Aruba 3-2. Un wega cu tawata tin sorto di emocion, tristesa, 
nerviosismo, pesimismo, y alegria. 


P’e team di Sereo Janchi, e “cinderella story” ta caba abrup- 
tamente. Ta manera e “hichizo” ta vence na di 85 minuut ora 
cu Ricky Engelbrecht ta drenta na di dos palo y ta kop den 
gol pa haci e wega 3-2. E sapato di cristal cu Jong Aruba ta 
laga atras t’e experiencia di por a hunga un wega decisivo 
asina y tin plan serio di bin busca e sapato aki bek siguiente 
campeonato. E president di Jong Aruba Harold Gonzales a 
conta nos despues di e wega, “Wak nos a bin pa gana, pero 
lamentablemente e no a logra. Nos ta bay cas cabes na laira, 
y e les di awe nochi lo sirbi nos pa proximo campeonato. Na 
nos fanaticada no desanima pasobra Jong Aruba lo bin duro 
bek siguiente campeonato.” 


Pa Unistars esaki lo ta nan prome trip pa Division Honor y 


nan lo suma hunto cu La Fama p’asina pariba di brug lo tin 2 
representante den E division mas halto den nos futbol local. 
Carlos Ramirez un di e motornan grandi tras di e submarino 
blauw a conta nos cu nan a traha duro y porfin a logra. 


“Nos tawata sa cu tur cos ta den nos man, cu nos tawata 
tin e miho team riba papel pero mester demostra esaki riba 
veld. Nos no a probecha nos chensnan y Jong Aruba ta score 
2 gol causa di nos mesun eror. Pero ningun momento nos a 
baha cabes. 
Durante campeonato nos a demostra cu nos por bin bek. 
Manera e prome gol a cay nos tawata sa cu mas lo sigui. Nos 
fanaticada tambe a hunga un rol grandi apoyando e team te 
na final. Sigur hopi contento cu e victoria y nos ta den divi- 
sion honor siguiente campeonato”. 


Asina e di dos edicion Copa Plata ta yegando su final. 
E “Cinderella Story” di Jong Aruba ta yega su final, y p’e 
Submarino Blauw di Pos Chiquito Unistars cu ta gana su 
promocion pa Division Honor, un canvas blanco ta warda nan 
pa nan cuminsa skirbi un capitulo nobo den nan historia. 


Futbol Copa Honor Plata 


Unistars lo debuta den division honor 2024/2025 

E competidonan pa playoffs, Houston Astros, St. Louis 
Cardinals y Toronto Blue Jays, a cuminsa yen di reto e tempo- 
rada 2024 di MLB, provocando discusion riba e motibonan 
tras di nan actuacionnan decepcionante y e implicacion p’e 
speransa pa post-season. 


Houston Astros, conoci pa nan dominio recien, a haya nan 
mes den un posicion desconoci cu un record mediocre di 
15-25. Mientras cu nan hungadonan ofensivo central ta keda 


intacto, lesionnan y rendimento abou a plaga nan cuerpo 
lansador, generando duda riba nan capacidad pa recupera 
nan exito den post-season. 


Igualmente, St. Louis Cardinals, reconoci pa nan consis- 
tencia, ta luchando cu un record mediocre di 16-24. 
Streanan bieu manera Paul Goldschmidt y Nolan Arenado no 
a logra di lanta e ofensiva, mientras cu problema cu lansado 
a expone vulnerabilidadnan, indicando un posibel fin di un 
era pa Cardinals. 


Entretanto, Toronto Blue Jays, impulsa pa talentonan hoben, 
a faya cu un record di 18-22, resultando den bom di e divi- 
sion competitivo di Liga Americano. A pesar di e presencia di 
streanan manera Vladimir Guerrero Jr. Bo Bichette, e ofen- 
siva a faya y e ekipo di lansadonan a falta consistencia, loke 
ta trece duda riba nan capacidad pa competi. 


Mientras e ekiponan aki ta pasando den problemanan desde 
inicio di temporada, e veredicto ta keda incierto. Mientras 
cu algun ta mira nan contratiempo como temporal, otronan 
ta cuestiona e problemanan subyacente cu ta afecta nan 
desempeño. Cu e temporada apenas cuminsando, tin 
speransa di redempcion, pero e caminda pa e competencia 
di post-temporada ta parce desafiante pa Astros, Cardenales 
y Blue Jays. 


Evaluando e prome retonan di Astros, Cardinals, 
and Blue Jays den e Temporada 2024 di MLB 

DEN un avance significativo prome cu e traslado di Lewis 
Hamilton pa Ferrari, e Team Italiano di Formula 1 a anuncia 
e fichahe di dos persona clave di Mercedes. E ex piloto di 
F1 Jerome d’Ambrosio a wordo nombra como sub-hefe di e 
team, mientras Loic Serra lo uni como hefe di ingenieria di 
rendimento. 


D’Ambrosio, conoci pa su temporada cu Marussia y Lotus na 
2011 y 2012, respectivamente, tabata fungi como director 
di desaroyo di piloto na Mercedes for di aña pasa. Su puesto 
nobo na Ferrari lo no ta solamente como e segundo na 
mando despues di e hefe di ekipo Fred Vasseur, pero tambe 
supervisando e Academia di Piloto di Ferrari, cu ta fomenta 
talentonan manera Oliver Bearman, kende recientemente a 
haci su debut den e Gran Prix di Arabia Saudita. 


Hunto cu d’Ambrosio, Loic Serra ta join e team, kende a 
ocupa e puesto di director di rendimento na Mercedes for di 
2018. Cu un decada na Mercedes, Serra ta trece un exper- 
encia invaluabel na e departamento di ingenieria di rendi- 
mento di Ferrari. Tanto d’Ambrosio como Serra lo cuminsa 
nan funcionnan na Ferrari riba 1 di october 2024. 


E nombramento aki a alimenta speculacion riba e posibel 
traslado di Hamilton pa Ferrari, ya cu e shete biaha campeon 
mundial a keda keto riba su futuro compañeronan di ekipo y 
personal. Mientras Hamilton ainda no a confirma su cambio 
pa Ferrari, e contract di personal clave di Mercedes ta sugeri 
un cambio significante den e panorama di F1. 


E esfuersonan di restructuracion di Ferrari ta extende mas 
aleu di e cambionan di personal, y e team recientemente a 


confirma un reorganisacion den nan aliniacion di piloto y 
ingeniero. Charles Leclerc lo mira Bryan Bozzi asumiendo e 
puesto di ingeniero di careda, reemplasando Xavi Marcos. E 
ahustenan strategico aki ta enfatisa e compromiso di Ferrari 
pa reforsa su bentaha competitivo den e campeonato di 
Formula 1 cu tabata hopi disputa. 


Segun cu e expectativa pa fichahe di Hamilton pa Ferrari ta 
aumenta, e ultimo fichahenan aki ta enfatisa e determina- 
cion di e team pa traha un aliniacion formidabel capaz pa 
competi pa e honornan maximo den e siguiente temporada. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Ferrari ta sigura personal clave di Mercedes 
den preparacion pa yegada di Hamilton 

DEN e comienso di WNBA, hunga- 
donan manera Dena Head tabata 
spera ansiosamente un oportunidad 
pa mustra nan habilidadnan na cas. 
For di 1997, ora Head, sinta riba su 
sofa na Francia, a anticipa e yamada 
cu lo a trec’e bek na Merca despues 
di a perfecciona su talentonan den 
exterior, te n’e presente, na unda cu e 
liga ta experenciando un aumento di 
popularidad sin precedente, impulsa 
pa streanan creciendo manera Caitlin 
Clark. 


E carera di Head ta simbolisa e 
comienso humilde di e liga. Selecciona 
como prome hungado den e draft pa 
Utah Starzz, el a personifica e emocion 
cu a rondona e inicio di WNBA. 
Sinembargo, e paisahe a evoluciona 
for di e tempo ey. Awe e liga tin un 
audiencia record y un base ferviente di 
fanatico, impulsa p’e actuacion elec- 
trisante di hungadonan manera Clark. 


E trayecto di crecemento di WNBA 
tabata remarcabel. For di cifranan 
modesto di asistencia den su prome 
añanan te na stadionnan yen y un 
demanda creciente pa entrada, e liga 
a cana un caminda largo. E ekiponan 
ta presenciando un fluho di entrada 
sin precedente, cu acuerdonan di 
sponsoring y benta di mercancia 
alcansando altitudnan nobo. 


Pero e desaroyo ta extende mas aleu di 
e cancha. Cu e legalisacion di apuesta 
deportivo, WNBA a bira un faborito 
den actividadnan di apuesta, atray- 
endo un audiencia diverso ansioso pa 
participa den e wega. Ademas, inicia- 


tivanan manera ESPN bet y opcionnan 
di apuesta amplio den DraftKings a 
amplifica participacion di fanaticonan, 
particularmente rond di hungadonan 
prominente manera Clark. 


Sinembargo, e retonan ta persisti. E 
disparidad den e biahenan di charter 
y e facilidadnan di practica ta enfatisa 
e buskeda continuo di igualdad den 
e liga. Aunke a logra progreso, ainda 
tin trabou pa haci pa garantisa cu tur 
ekipo tin acceso n’e recursonan esen- 
cial. 


Mientras WNBA ta embarca den su 
siguiente capitulo cu incorporacion 
di frankisianan nobo manera Golden 
State Valkyries, e spirito di pioneronan 
manera Dena Head ta sigui resona. Su 
contribucion a pone e fundeshi p’e 


exito sin precedente di e liga, inspi- 
rando un generacion nobo di hungado 
y fanatico mescos. Pa Head, su carera 
a yega su final. Apesar cu ela colga su 
sapatonan, su legado ta keda como 
testimonio di e spirito duradero di 
WNBA. Mientras e ta contempla pa 
asisti n’e All-Star-Games di e tempo- 
rada aki, e ta refleha riba e esfuerso 
colectivo cu a impulsa e liga na un 
haltura nobo. 


E desaroyo di WNBA ta un testimonio 
di e resiliencia y determinacion di su 
hungadonan, di pasado y presente. 
For di Dena Head te na Caitlin Clark, 
cada generacion a hunga un rol funda- 
mental den e configuracion di e tapis 
vibrante di e liga, asegurando cu su 
legado ta sigui prospera den e añanan 
benidero. 


E evolucion di WNBA: 


Di pioneronan manera Dena Head te n’e ascenso di Caitlin Clark 

Now Playing 


For Showtimes and online ticketing: www.caribbeancinemas.com 


After their car breaks down in an eerie small town, a young couple 
is forced to spend the night in a remote cabin. Panic ensues as they 
are terrorized by three masked strangers who strike with no mercy 
and seemingly no motive. 


Friends unwittingly unleash an unspeakable evil trapped within a 
cursed deck of tarot cards. One by one, they come face to face 
with fate, racing against death to escape the future foretold in their 
readings. 


The STrangerS 
chapTer 1 


TaroT 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of The 
planeT of The apeS 

G A M I N G 


E wega gratis di e siman aki no a ser revela manera di 
custumber siman pasa, pero Epic Games a anuncia su 
plannan pa ofrece un “wega misterioso” na su luga. 


Skirbiendo na Deadlabs, e ‘dataminer’ masha confiabel 
‘billbil-kun’ a bisa cu e wega gratis lo lansa hunto cu e Epic 
Games Store Mega Sale. 


Durante e promocion di cuater siman, cu ta spera pa keda di 
16 di mei te 13 di juni, Epic lo regala un wega triple-A cada 
siman, segun nan ta afirma. 


Segun billbil-kun, e prome titulonan ta Dragon Age Inquisition 
– Game of the Year Edition. 


Pa reemplasa e wega gratis actualmente, Circus Electrique, 
Dragon Age: Inquisition lo ta gratis pa ricibi for di Epic su 
mercado di PC pa un siman cu a cuminsa a ayera na 11am 
ET / 4pm GMT. 


Epic a regala 86 titulonan gratis den 2023 (menos di 99 den 
2022). E weganan aki tabatin un balor combina di $2,055, 
y usuario a ricibi casi 586 miyon titulonan gratis (menos di 


700 miyon den 2022). 


BioWare a bisa cu nan ta plania pa revela completa Dragon 
Age: Dreadwolf e berano aki. 


Publisher EA recientemente a confirma plannan pa larga dos 
titulonan no-anunciá durante su aña fiscal actualmente cu 
ta caba den Maart 2025, y uno di nan ta supuestamente 
Dragon Age: Dreadwolf. 


Epic Games Store ta ofrece cuater wega AAA gratis e luna aki 

T E C H N O L O G I A 


E empresa Israeli LightSolver, a presenta recientemente su 
unidad di procesamento laser (LPU) di inspiracion cuantico, 
cu supuestamente tin e capacidad di ehecuta operacion 
matematico riba un velocidad inigualabel. 


Un gran cantidad di compania ta desaroyando unidad di proc- 
esamento cuantico (QPU) cu por reemplasa e unidadnan di 
procesamento grafico actual (GPU). Sinembargo, e dispos- 
itivonan relaciona cu computacion cuantico sa genera 
e temperaturanan halto, pa cual tin mester wordo instala 
den ambiente extremadamente friu. Fuera di esey, nan ta 
consumi cantidad di energia grandi p’e por funciona. 


Un computer “inspira den cuantico” 
En un intento pa optimalisa e problemanan ey, LightSolver a 
diseña un sistema informatico nobo, denomina cu LPU100, 
cu ta uza cerca di 100 lasere acopla opticamente na luga di 
componente electronico. 
Esey ta permiti cu e dispositivo, cu tin un tamaño similar di 
un desktop, por funciona di un manera eficiente riba temper- 
atura ambiente y cu un menos consumo di energia, segun 
Live Science. 


Di acuerdo cu LightSolver, su computer ta uza tecnologia 
“inspira riba cuantica,” ya cu e “naturalesa altamente 
paralel” di e configuracion di su lasernan ta permiti imita 
“algun aspecto di e computernan cuantico, manera scan tur 


e posibilidadnan (di e solucion di un problema matematico) 
den paralelo.” 


E conhunto di laser ta permiti e LPU100 soluciona prob- 
lema matematico cu ta involucra un gran cantidad di combi- 
nacion di variabel. Di su banda, e tecnologia aki ta permiti 
“supera barera cu ta imita e efecto tunel cuantico,” mirando 
su “conectividad profundo y su dinamica laser unico.” 


E empresa Israeli a señala cu un GPU tin mester di algun 
poco microseconde pa ehecuta un multiplicacion di matriz 
vectorial, un operacion matematica compleho vincula cu e 
optimalisacion. No obstante, a sigura cu LPU100 a realisa e 
mesun operacion den solamente 10 nanoseconde. 


“Nos no ta contruyendo unidad di procesamento basa riba 
cubits (bits cuantico) of principio di e mecanica cuantico,” e 
director ehecutivo di LightSolver, Ruti Ben Shlomi, a indica, 
kende a recalca cu su sistema “ta basa riba e fisica di laser.” 
Ta spera cu e LPU100 por wordo uza pa resolve problema di 
optimalisacion comun den e sector financiero, aeroespacial, 
logistico y manufacturero. 


Actualmente, e compania ta ofrece na un cantidad limita di 
cliente e posibilidad di uza e LPU100 a traves di un plata- 
forma riba cloud, p’e problemanan di optimalisacion cu ta 
involucra te cu un miyon di variedad. 


Tecnologia revolucionario ta priminti 
velocidad inigualabel cu lo transforma tur cos 

Renuncia di Miss USA y Miss Teen 
USA a causa di acusacion di abuso 


LOKE a cuminsa como un soño a bira amargo p’e gana- 
donan di Miss USA y Miss teen USA 2023. Simannan despues 
cu Noelia Voigt y Uma Sofia Srivastava a renuncia na nan 
corona, citando preocupacionnan di salud mental, un revel- 
acion impactante a surgi. 
Den un entrevista explosivo, e mamanan di e reinanan di 
beyesa, Jackeline Voigt y Barbara Srivastava, ta alega cu 
nan yiunan a enfrenta abuso y acoso durante e competencia. 
Obliga pa acuerdo di confidencialidad, e mama a denuncia 
e “situacionnan teribel” cu a conduci n’e renuncia di nan 
yiu muhenan. Jackeline a conta con su yiu muhe, Noelia, a 
experencia stress extremo y hasta acoso sexual. Barbara a 
describi un incidente inkietante den cual un homber a haci 
comentario inapropiado riba Uma Sofia. 


E acusacionnan aki ta trece un sombra scur riba e compe- 
tencia prestigioso. Fanaticonan ta puntra nan mes: kico a 
sosode realmente tras di e fasada briyante? E mama ta pidi 
un investigacion exhaustivo y cambionan den e Organisacion 
Miss USA pa garantisa e siguridad y bienestar di e futuro 
concursantenan. 


E historia aki ta enfatisa e presion y e peligernan potencial cu 
muhenan hoben por enfrenta den e mundo di competencia. 
Ta keda pa mira si e organisacion lo trata e acusacionnan aki 
y ki pasonan lo wordo tuma pa garantisa un ambiente mas 
positivo y respetuoso p’e futuro concursantenan. 


“Furiosa: A Mad Max Saga” a ricibi ‘standing 
ovation’ di 6 minuut na Festival di Cannes 


E Festival di Cannes, Anya Taylor-Joy y Chris Hemsworth, 
cu ta wordo presenta den e pelicula, a keda visiblemente 


conmovi p’e reaccion di e publico. Como un prequel di 
“Mad Max: Fury Road”, e pelicula ta sigui un Mucha Muhé 
Furioso, interpreta pa Taylor-Joy, cu ta wordo secuestra y 
cera den prizon pa un grupo di bandido lidera p’e caracter 
di Hemsworth, e señor di guera Dementus. 
E première tabata marca p’e presencia carismatico di 
Taylor-Joy y Hemsworth mientras nan tabata interactua cu 
fanaticonan pafo di e Palais. A pesar di a viola e dress code 
di Cannes cu su trahe, Hemsworth tabata exuda un gran 
spirito. E evento, patrocina pa Campari, tabata mas discreto 
cu añanan anterior, cu asistencia limita, incluyendo e elenco 
di e pelicula, presidente di hurado di Cannes, Greta Gerwig, 
y figuranan notabel di e industria. 


E expectativa rond di “Furiosa” tabata halto, cu un vibra 
positivo di asistencia n’e festival. Warner Bros. ta confiando 
riba e exito di e pelicula, cu e meta di iguala of surpasa e 
box office mundial di su predecesora. Cu un presupuesto 
di 168 miyon dollar, “Furiosa” lo mester di un benta di box 
office importante pa por haya ganashi, pero su recepcion na 
Cannes ta sugeri un comienso prometedor. 


Netflix cu serie documental deportivo 
concentra riba Weganan Olimpico Paris 2024 


NETFLIX a anuncia tres serie 
di documental deportivo nobo 
concentra riba e Weganan Olimpico 
Na Paris 2024 y e doño di Dallas 
Cowboys, Jerry Jones. E serie ta 
inclui “Simone Biles: Rising”, cu ta 
sigui e biahe di e icono di gimnasia 
p’e Weganan Olimpico despues di 
su problemanan di salud mental 
na Tokyo 2020. “Sprint” lo destaca e miho velocistanan di 
e Campeonato Mundial di 2023, p’e Weganan Olimpico di 
2024. 
>> 

E di tres serie lo bay mas profundo den basketball mascu- 
lino na Paris 2024, explorando e competitividad global di 
e deporte. Cada serie lo consisti di seis te dies episodio 
di 45 minuut. Netflix ta colabora cu e Comite Olimpico 
Internacional, primintiendo un acceso amplio y un naracion 
captivante. Ademas, un docuserie di Jerry Jones, produci 
pa Skydance Sports y NFL Films, lo duna un bista profundo 
riba e papel di Jones den e remodelacion di Dallas Cowboys, 
presentando entrevistanan cu figuranan clave den historia 
di e frankisia. 


Kendrick Lamar su ultimo cancion, “Not 
Like Us”, den Top di Billboard Hot 100 


KENDRICK Lamar su ultimo cancion, 
“Not Like Us”, a drenta e Top di Billboard 
Hot 100, marcando su di cuater single na 
number 1. E cancion ta yega den medio di 
un disputa di rap entre Lamar y Drake, cu 
Lamar ocupando tres puesto den e top 10 
di e lista. “Not Like Us” ta presenta letra 
dirigi na Drake su bida personal, incluy- 


endo referencia na su supuesto preferencia y su residencia 
na Toronto. E track a logra 70.9 miyon transmision, 5 miyon 
imprecion di audiencia di radio y 15.000 benta den su siman 
di debut. E disputa ta sigui un serie di pista falso y contesta 
entre e dos artistanan, cu ta recorda otro rappernan cu 
a impulsa cancionnan similar na number 1. Ademas di e 
drama aki, Billboard Hot 100 tambe ta mira e nobato Tommy 
Richman manteniendo un posicion solido cu su hit “Million 
Dollar Baby” na number 2. 


Documental di The Beatles 
“Let It Be” awor riba Disney+ 


ORIGINALMENTE estrena na 1970, e pelicula a keda 
restaura pa Peter Jackson su post-produccion Park Road, 
uzando e mesun tecnologia cu “The Beatles: Get Back”. 
Jackson, kende a uza oranan di tomanan descarta di e 
metrahe original pa “Get Back”, semper cu e intencion p’e 
dos peliculanan complementa otro. El a describí “Let It 
Be” como e culminacion di e storia conta den “Get Back”, 
dunando un contexto vital. Fanaticonan di The Beatles lo 
ta contento cu e lansamento aki ta marca e fin di e reten- 

cion di Apple di e pelicula for di circulacion for di comienso 
di añanan 1980, cu excepcion di e copia pirata. A pesar di e 
esfuersonan di restauracion, e editor musical di Variety, Jem 
Aswad, ta nota cu “Let It Be” ainda ta retrata un descripcion 
di e ultimo dianan di e banda, similar na mira un pareha den 
medio di divorcio. 


Concierto di Lady Gaga ‘Chromatica ball’ 
lo premier riba HBO dia 25 di mei 2024 


E concierto special di HBO ‘Chromatica Ball’ di Lady Gaga 
lo premier dia 25 di mei pa 8pm ET/PT y lo ta disponibel 
via transmision riba HBO Max. E special ta capta e actua- 
cion electrisante di Gaga na Dodger Stadium na Los Angeles 
na september 2022 dilanti un multitud di 52.000 fanatico. 
Dirigi, produci y crea door di Lady Gaga mes, e concierto ta 
presenta un variedad di hit cu ta inclui Bad Romance, Just 
Dance, Poker Face, Shallow, Rain On Me y Stupid Love.” 


Produci pa Bobby Campbell, Manager di Gaga di hopi tempo, 
Arthur Fogel di Live Nation y John Janick y Steve Berman 
di Interscope Records, e special ta un testimonio di arte y 
resiliencia di Gaga. Nina Rosenstein di HBO ta describi Gaga 
como un “potencia completo”, elogiando e pa mustra su 
talento na maximo. 


E concierto, cu ta tuma luga den medio di e pandemia, ta 
celebra e album di Gaga di 2020 ‘Chromatica’, cu casi mita 
di e repertorio compuesto pa su cancionnan. 


Concierto sorpresa di Feid y 
Yandel na Miami a causa polemica 


UN concierto sorpresa organisa p’e exitoso artista 
Colombiano Feid y e cantante reconoci di Puerto Rico Yandel 
na Miami, a termina den caos ora mas di 50 patruya di Polis 
Marino a interveni pa motibo di e trafico acuatico masivo 
genera pa centenares di boto y fanatico. E evento tabata pa 
promove nan EP hunto “Manifesting” y nan single “Brickell”. 
A pesar di a interpreta algun cancion ‘live’ durante e tour na 
Biscayne Bay y Miami River, autoridadnan a para e concierto 
improvisa despues di tres cancion. Aunke tabatin reaccion 
dividi entre fanaticonan y detractornan riba rednan social, e 
team di Feid a sigura cu nan tabatin tur permiso necesario di 
Guardia Costa. Prome cu e evento aki, Feid a celebra su exito 
riba e programa “The Tonight Show with Jimmy Fallon”. A 
pesar di e percance, e duo por a duna un show memorabel 
pa nan fanaticonan na Miami. 


Show di Victoria’s Secret ta bek den 2024 


DESPUES di seis aña di ausencia, e show di lenceria iconico 
di Victoria’s Secret ta bolbe. E show, conoci pa su pasarela 
extravagante cu top models manera Doutzen Kroes, Naomi 
Campbell y Bella Hadid, lo recibi un enfoke nobo. Segun un 
post riba Instagram di e organisacion, e desfile di moda di 
Victoria’s Secret di 2024 “lo mustra ken nos ta awe.” 
E compania ta priminti cu e show lo satisface deseonan di su 
clientenan cu glamour, moda, entretenimento, cu su halanan 
exclusivo, tur presenta via un lente moderno 
>> 

cu ta refleha e spirito di tempo. 


E ultimo programa a tuma luga na 2018, sigui pa un cancel- 
acion na 2019 pa motibo di problema di marketing y critica 
pa falta di inclusion. Awor Victoria’s Secret ta parce di ta 
bolbe cu un impulso nobo, cla pa recupera su posicion den 
e mundo di moda. 


Prome retrato oficial di 
Rey Britanico Charles 


E prome retrato oficial di Rey Britanico Charles despues di 
su coronacion a keda presenta na Buckingham Palace. 


E pintura, crea pa artista Jonathan Yeo, ta representa e rey 
den un uniforme militar cu un spada den man y un barbulet 
ariba su schouder. 


E tela, di mas di 2,5 meter halto y 2 meter largo, ta un obra 
personal y yamativo cu ta refleha e rey bon, segun reina 
Camilla, kende a pasa aya durante e ultimo sesion di pintura. 


Yeo a splica cu e Rey na prome instante a keda sorprendi 


p’e colonan fuerte, pero despues el a hari cu aprobacion. E 
pintura ta pretende di ta distinto y moderno, loke por mira 
p’e color cora yamativo y e barbulet simbolico. 


Anteriormente, Yeo a pinta retratonan di figuranan conoci 
manera e ex prome minister Tony Blair, David Attenborough 
y Malala Yousafzai. E obra di arte lo ta exhibi na Drapers ‘ 
Hall, un propiedad historico na London. 

Apreciabel voorzitter, 


Mi a tuma nota di e carta di colega Miguel Mansur pidiendo 
un reunion di CHA pa considera ontslag di Griffier di Staten, 
mr. Herman Hek. E peticion aki simplemente ta un reaccion 
riba e resultado di e reunion publico di dia 8 di mei 2024 
pa trata e ley di matrimonio homosexual. E dia ey Miguel 
Mansur, Marisol Tromp, Mervin Wyatt-Ras y Gerlien Croes a 
bira hopi altera rond di e cuestion di e posibilidad di absten- 
cion y su efecto riba e votacion y awor e ta cuestiona señor 
Hek su integridad y competencia pa informa Staten encu- 
anto e reglanan tocante votacion. Mansur c.s. no tabata 
habri pa ningun discusion racional y ya caba tabata lansa 
yen acusacion y menasa durante reunion di dia 8 di mei y 
despues di e reunion nan a sigui riba mesun pia. Sin ningun 
base Gerlien Croes a acusa MEP y AVP riba Facebook di a 
haci un complot pa perhudica e ley di pasa. Mansur na su 
turno a menasa Arthur Dowers cu e no por bira minister di 
Husticia den un gobierno di Accion21, pasobra Dowers a 
vota contra e ley y segun Mansur e voto contra tabata un 
violacion di nos Constitucion. 


Ta importante pa señala cu – independientemente di e hecho 
cu Mansur aparentemente no ta compronde e regla di coli- 
sion cu ley mas halto ta prevalece sobre ley mas baho (lex 
superior derogat lege inferiori) – Mansur den su carta no 
ta duna ningun evidencia con Griffier a gaña y cu el a actua 
cu intencion di engaña. Asina kier castiga Griffier comple- 
tamente basa riba speculacion. Ademas ta importante pa 
splica e reglanan manera nan ta y splica e manera con dia 8 
di mei 2024 e bloke di Miguel y Marisol a haci politikeria cu 
cuestion di abstencion di voto durante un reunion publico. 


Abstencion y su efecto riba e votacion 
Tin dos regla cardinal pa un reunion publico: (1) mester 
tin por lo menos 11 parlamentario pa por reuni durante 
henter e reunion y (2) e mayoria di e votadornan ta dicidi 
riba proposicionnan. Durante e votacion un parlamentario 
por abstene di vota. Den e caso ey e abstencion no ta conta 
como voto na fabor of contra. Esey ta nifica cu e abstencion 
no tin influencia riba e resultado final di e votacion. 


Si 21 parlamentario t’ey den un reuniony 10 ta vota PRO, 
8 ta voto CONTRA y 3 ta abstene. E proposicion ta keda 
aproba cu 10 voto PRO y 8 voto CONTRA. 


E motibo pakico abstencionnan no ta conta, ta pa no castiga 
e votante neutral. Un hende por scoge pa abstene pa motibo 
di no ta sigur di lo que nan ta opina riba un propuesta. Si e 


abstencionnan tabata conta como voto CONTRA, e person- 
anan aki ta wordo obliga pa tuma un posicion cu nan no ta 
sinti nan mes comodo cu ne. 


Eror den e pensamento di e bloke di Miguel y Marisol 
Miguel y Marisol a presumi cu hopi hende di parti di MEP lo 
a abstene di vota pa warda e veredicto den Cassatie. Tambe 
nan a asumi cu Dowers lo a vota PRO. P’esey nan a spera un 
resultado hopi diferente: 
• 7 voto CONTRA: do Nascimento, Berlis, Tevreden, Hoek, 
Guedez-Erasmus, Molina y Eman; 
• 4 abstencion: Yarzagaray, Tromp Lee, Vrolijk y Vallejo; 
• 10 voto PRO: pasobra nan tabata contando riba e sosten 
di Dowers. 


Kiermen cu nan tabata spera un victoria confortabel di 10 
voto PRO y 7 voto CONTRA. 


Panico pa perde 
Den e senioren convent voorzitter a parti un documento den 
cual a resumi e leynan importante cu ta goberna e reunion. E 
documento tambe tabata contene opinionnan di un commis- 
siegrifier di Hulanda, griffier di Sint Maarten y director di 
DWJZ. Dos parti den e documento a pone e bloke drenta 
den panico. Un ta unda e commissiegriffier ta splica cu na 
Hulanda nan ta vota door di hisa nan man. 


Esey kiermen cu si bo no vota PRO door di hisa bo man, auto- 
maticamente bo ta wordo conta como di a vota CONTRA. 
P’esey, si un parlamentario Hulandes kier abstene di vota e 
mester bandona sala. Ta importante pa señala cu mientras 
na Hulanda ta custumber pa vota door di hisa nos man, na 
Aruba nos custumber ta di vota door di bisa e palabra “PRO” 
of “CONTRA”. 
>> 


Ryçond do Nascimento (Parlamentario independiente) 


Reaccion riba Parlamentario Miguel Mansur su deseo pa manda Griffier cas 

E otro parti di e documento cu a trece panico ta unda cu e 
director di DWJZ ta bisa cu tur hende mester vota, pero cu bo 
no por obliga ningun hende di vota. Si nan ta keda sinta den 
sala toch “bo por cont’e den e total di stemmen pa deter- 
mina e volstrekte meerderheid”. E interpretacion cu e bloke 
Miguel y Marisol a duna na e documento ta cu voorzitter 
lo conta tur abstencion como voto CONTRA. Di biaha nan 
a mira un pelicula di teror den nan cabes: nan a soña cu 
voorzitter lo a conta e 7 voto CONTRA hunto cu e supuesto 
4 abstencion. Den nan mente nan a scucha Edgard Vrolijk 
anunciando 10 PRO y 11 CONTRA: e ley a keda rechasa. 


E atake di Marisol 
P’esey Marisol Tromp a lidera un atake riba e voorzitter. 
Marisol a keda bende e idea cu MEP kier a sabota e resultado 
di e votacion y cu Vrolijk tabata planeando pa viola un regla 
legal hancra den nos Constitucion y Reglement van Orde. 
Marisol a bisa cu e regla legal ta cu esun cu kier abstene di 
vota tin e obligacion legal pa bandona sala di parlamento. 


Sin embargo, esaki no ta nada mas cu un regla spirito. Ora 
bo ta lesa henter nos Constitucion y henter nos Reglement 
van Orde di Parlamento bo no por haya ningun regla asina. 
Como cu Marisol no por mustra den cual articulo su supuesto 
regla ta para, e ta bisa: esey ta e custumber, semper nos a 
haci e asina. Asina Marisol ta zona mescos cu Paul Croes, 
Benny Sevinger y Otmar Oduber ora ta trata di practicanan 
coruptivo: semper nos a haci e asina. So what…? 


El tiro les salio por la culata 
Henter e discusion aki ta estupido y no ta haci ningun sentido. 
E dolor no ta e cuestion di abstencion di voto. E motibo pa 
busca revancha riba Griffier ta cu Miguel no tabatin 11 voto 
PRO y p’esey su ley no por a pasa. 

ORA di papia di un tour lo bo pensamento lo bay den kisas 
un luga of pais cu bo no conoce ainda, of un tour den famia 
pa bishita sitionan interesante den bo mesun pais y na 
Aruba sigur den December tambe nos conoce e tournan 
di bishita luganan dorna cu luz den ambiente di Navidad. 
Tambe como Gobierno ta normal di bishita proyectonan cu 
ta den construccion, manera AVP tabata haci durante nan 
Gobernacion, bishitando e tempo aya, MFA, scol, vierbaan- 
sweg, waf di Barcadera, renobacion di edificionan y hopi 
otro proyectonan realisa pa progreso di e pais aki. 


Pero e parlamento aki cu a bira un circo completo apoya 
pa parlamentarionan di MEP y RAIZ ta paga un tourbus cu 
placa di pueblo pa bay bishita e luga di awa sushi, awa di 
pos, cu nan gobierno y ministernan di MEP, POR, RED y awo 
RAIZ a keda 7 aña sin inverti un cen preto den RWZI y cu 
awo nos ta para na un rand di un desaster nacional, unda 
awa sushi ta sali tur caminda rond di Aruba. 


Mester a huur un bus p’asina duna un show, p’asina bay 
purba pasa otro medida den parlamento, un medida nobo, e 
biaha aki pa turista paga ora di flush WC na hotel p’asina por 
paga p’e renobacion di RWZI, cu ta representa y ta sinonimo 
di e maneho di e gobierno di MEP y RAIZ durante 7 aña. Un 
maneho sin pia ni cabes cu a laga Aruba bira sushi. 


Na otro banda di Aruba, ta nos Minister President cu tambe 
a bay haci tour n’e refineria, cu awo ta simplemente un luga 
di hero bieu bandona door di su mesun gobierno cu nan 
a bisa den tempo cu nan tabata den oposicion, cu unda 
porta cera pa Mike Eman, otro portanan ta habri p’e Minister 
President actual y tabata bisa cu tin mas di 20 compania cla 
pa bin Aruba y habri refineria y awo ta papiando di construc- 
cion di un caminda pa bay sero Colorado cu e paisahe cu 
hendenan lo mira lo ta uno di tanki y heronan bieu, cu tur 
sorto di kimico den e suelanan di e caminda nobo cu RDA un 
compania supuestamente di petroleo, lo ta esun encarga cu 
e proyecto aki. 


Tristo ta cu 7 aña pasa refineria tabata habri y t’e mesun 
Minister President aki t’esun cu a laga CITGO bay sin paga 
300 miyon dollar na gobierno di Aruba y awo e luga aki ta un 
luga bandona cu heronan bieu tur caminda y hasta tabata 
tin un explosion cu a tuma luga un par di luna atras. 


Ta manera cos cu no ta existi un caminda caba pa bay 


sero Colorado, cu un bista panoramico di nos naturalesa y 
beachnan cu simplemente mester di un poco di inversion 
pa embeyece e caminda aki y asina inverti placa den San 
Nicolas. 


Falta awo e tour pa Elmar tambe p’asina nan por keda mira 
nan mesun desaster crea pa falta di inversion, door di a 
chica placa tambe di Elmar y laga Elmar sin placa pa por a 
inverti y mantene nan sistema electrico y laga pueblo sufri 
cu coriente bayendo tur dia. 
Mientras cu RWZI a yena y bay over cu awa sushi, e pos di 
placa di Elmar si tabata wordo chica’ door di Gobierno di 
MEP. 


Y awo tin algo otro cu a cuminsa hole stinki tambe, cu t’e 
cambio di ley di eleccion. AVP ta alerta pa cualkier hugada 
sushi cu lo por tin cu e eleccion otro aña. Partido MEP no ni 
purba di hinca den nan cabes di purba di manipula e resul- 
tado di e eleccion binidero, door di laga kima e stembiljetnan 
pa evita un reconteo di voto, manera a sosode eleccion pasa, 
na unda hasta nan propio candidatonan tabata duda ariba 
nan cantidad di votonan personal. 


MEP su derota lo t’asina sigur, cu ni kico nan purba di haci lo 
no stroba e Victoria di pueblo. Aki no ta trata di solamente e 
Victoria di Partido AVP. Pero lo bira un Victoria nacional p’e 
pueblo di Aruba cu ta cansa cu e maneho di desaster hiba 
pa Partido MEP y ta anhela un cambio, na unda nos pensio- 
nadonan y henter Aruba lo tin un miho manera pa biba den 
e pais aki. Victoria di pueblo ta keda den man di nos tur cu 
ta biba den e pais aki. 


Juni Croes (AVP): 


Gobierno y parlamento ta den temporada di 
haci tour bishitando nan mesun desasternan 

PROYECTO- y iniciativanan di Union Internacional di 
Telecomunicacion (ITU) y su socionan internacional ta 
yudando pa crea y amplia solucionnan tecnologico digital y 
maneho di nan pa un miho futuro mundial. 


Tur aña riba 17 di mei, ITU ta dedica Dia Mundial di 
Telecomunicacion y Sociedad di Informacion (WTISD) na 
un topico specifico. E aña aki e atencion ta riba “innova- 
cion digital” p’asina duna forma na un futuro mas inclusivo 
y sostenibel. 


Innovacion digital ta un motor fundamental di e progreso 
economico y desaroyo mundial. Den e panorama digital 
actual, cu ta evolucionando rapidamente, innovacion a bira 
sinonimo di oportunidadnan di crecimento y solucion pa 
retonan social cu ta urgente. 


WTISD tambe ta pone na conocemento e division digital 
mundial. Lastimamente progreso ta reparti desigual y esaki 
ta conduci na loke ta conoci como division di innovacion 
digital. Reduci e separacion aki ta crucial p’asina garantisa 
cu un y tur, irespecto di localidad of procedencia por bene- 
ficia di e poder transformacional di tecnologia. 


Dilanti den e mision global aki pa mehora desaroyo digital 
mediante innovacion digital ta aparece ITU, e agencia di 
Nacionnan Uni pa tecnologia digital. Cu e focus riba capac- 
itacion di comunidadnan y stimulacion di colaboracion y 
intercambio di conocemento, ITU ta dirigi esfuersonan pa 
reduci e division di innovacion digital y crea un situacion 


den cual tur hende tin oportunidad husto y igual pa sobre- 
sali (level playing field). 


Pa logra e mision, ITU ta: dirigi varios iniciativa cu ta destina 
pa promove innovacion pa desaroyo; crea y aplica stan- 
dardnan internacional pa transformacion digital; inclui 
diferente areanan di specialisacion (salud, ambiente, agri- 
cultura) den su programa cu apoyo di organisacionnan cu 
ta asocia cu Nacionnan Uni; y trece experto-, lider- y inven- 
tornan di henter mundo hunto pa asina stimula innovacion. 
Riba su website (https://www.itu.int) ta amplia mas riba e 
iniciativanan y programa. 


Innovacion ta clave pa haci e potencial di tecnologia accesibel 
y stimula desaroyo sostenibel. Esfuersonan di ITU pa elimina 
e separacion digital y stimula innovacion ta di suma impor- 
tancia pa crea un futuro mas inclusivo y sostenibel pa tur 
hende. Mientras cu nos ta sigui uza e forsa di tecnologia na 
un bon manera, cooperacion y inversion den innovacion ta 
esencial pa trata e retonan mundial cu ta urgente. 


Hunto por construi un futuro magnifico y mas conecta pa 
generacionnan cu ta bini. 


Ministerio di Asunto Economico, Comunicacion y Desaroyo 
Sostenibel ta gradici tur compania, comerciante, instancia y 
persona cu ta aporta den cualkier manera na telecomunica- 
cion y tecnologia di informacion y comunicacion y ta desea 
nan tur un feliz Dia Mundial di Telecomunicacion y Sociedad 
di Informacion. 


Dia Mundial di Telecomunicacion y Sociedad di Informacion 


Tema: “Innovacion digital pa desaroyo sostenibel” 

ARUBA Trade & Industry Association (ATIA) hunto cu 
Departamento di Impuesto (DIMP) a organisa nan segundo 
sesion informativo y practico exclusivamente pa miem- 
bronan di ATIA. E biaha aki e topico tawata digitalisacion di 
Impuesto riba ganashi di compania (“winst belasting”[WB]). 


“DIMP a informa ATIA den un reunion na Januari cu lo bay 
digitalisa e proceso di declaracion di WB”, director di ATIA 
Sr. Herrick Henriquez a splica. Ora nos a wordo informa di 
esaki, mesora a tuma e iniciativa pa puntra pa organisa un 
sesion pa nos miembronan ora ta mas cerca di e fecha di 
implementacion. Sesionnan asina ta importante pa no sola- 
mente facilita y informa nos miembresia, pero tambe pa 
sigura cu nos miembronan cumpli cu tur rekisito pa entrega 
nan WB na tempo. 


Den un sala yen di comerciante representando diferente 
sector, Directora di DIMP, Sra. Luenne Gomez-Pieters y su 
team, no solamente a duna un splicacion amplio ariba e 
cambionan di WB, pero tambe a repasa e manera nobo pa 
entrega e WB den nan sistema di Bo Impuesto (BOi). Dia 
16 di mei ta lansa oficialmente e documento nan digital 
den BOi. Pa facilita tur pagado di Impuesto, DIMP a crea 
un “helpdesk” specialmente pa cu e WB online. Pa infor- 
macion of ayudo por yama 522-7438, of e-mail wbonline@ 
impuesto.aw. 


E iniciativa aki no t’e prome cu ATIA a haci cu DIMP, pero 
na Maart tawata tin un sesion cu topico di BBO na Frontera 
cu tawata completamente yen. E sesion menciona anterior 
tawata uno cu a haci como prueba, pero door di e acogida 
sumamente exitoso a dicidi pa haci mas sesion asina pa 
miembresia di ATIA. Director di ATIA a indica cu “e meta 
di sesionnan asina ta pa trece comerciante mas cerca di 
DIMP y asina crea un conexion y relacion mas personal cu 
Management Team di DIMP, p’asina por cumpli cu tur deber 
pa ta un comerciante ehemplar. 


Tin cu bisa cu e participantenan a sugeri pa haci sesionnan 
asina mas biaha pero tambe ariba otro temanan manera 
impuesto riba salario (“loonbelasting”), e ley di WB y BBO 
en general. Directora di DIMP a informa cu lo ta dispuesto pa 
organisa sesionnan asina regularmente. 


ATIA ta satisfecho cu e resultado di e segundo sesion y ta 
gradici Directora di DIMP y su team pa nan tempo y pa host 
e sesion na Oficina di DIMP. ATIA ta invita tur comerciante 
y miembro pa keda pendiente p’e siguiente sesion cu nos lo 


anuncia riba nos rednan social. Si tin pregunta of kier mas 
informacion di miembresia y su beneficionan, por semper 
tuma contacto cu e team di ATIA. 


ATIA hunto cu DIMP cu sesion informativo y practico 
riba topico di impuesto riba ganashi di compania 

DIA 17 di mei ta dia mundial di Presion halto. Riba e dia 
aki ta pone atencion riba e importancia di un bon control di 
presion. Tur aña ta scoge un topico y e aña aki e ta: ‘Midi bo 
presion riba e manera adecua, control’e y biba mas largo’. 
Segun e ultimo investigacion di salud, na Aruba e cantidad 
di persona cu ta sufri di presion halto ta alarmante. 


Bo tabata sa cu presion halto ta e contribuyente mas 
grandi pa haya malesanan di curason y ader e asina yama 
malesanan cardiovascular? Segun Pan American Health 
Organisation (PAHO) tin 1.6 miyon morto tur aña den region 
di America pa motibo di malesanan cardiovascular. Mita di e 
cantidad di morto ta wordo considera prematuro y cu por a 
wordo preveni. 


Por preveni of pospone (consecuencianan di) presion halto 
dor di baha man na salo, come suficiente fruta y berdura, 
haci movecion y mantene un peso adecua. E desafio pa 
baha man na salo ta cu e cantidad mas grandi di salo cu 
nos ta come ta bin for di cuminda (ultra) procesa manera 
entre otro cuminda di ‘fast food’, chips, pizza, keshi, Spam, 
soseishi. No ta asina facil pa wak e cantidad di salo den e 
alimentonan aki. 


P’esey ta importante pa cushina mas tanto bo mes y tambe 
pone atencion riba e label di productonan di alimento cu bo 
ta uza pa su contenido di salo. 


Otro punto importante pa evita consecuencianan di presion 
halto ta pa Sa Bo Number di presion. Ta urgi tur adulto pa 
controla bo presion di sanger regularmente 1-2 biaha pa 


aña of segun recomendacion di bo dokter di cas. 


Si bo ta bebe remedi di presion halto percura bo bebe esaki 
segun prescripcion di bo specialista, dokter of Praktijk 
Ondersteuner Huisartsen (POH). 


IBiSA ta informa 


Atencion pa bo presion riba Dia Mundial di Presion Halto 

DIASABRA awor 18 di mei 2024, Ministerio di Naturalesa 
lo percura pa Scol Basico Dornasol haya un hardin di alimen- 
tacion. Esaki ta den cuadro di e proyecto agroforesteria na 
scolnan basico cu tin como meta e promocion di agricultura 
sostenibel bou muchanan. 
Diasabra awor maestro, alumno y boluntario nan lo bini 
hunto pa tuma un paso den e esfuerso pa fomenta un futuro 
mas sostenibel pa Aruba.  


Henter comunidad ta invita pa duna un man, pa asina planta 
un variedad di fruta y berdura den cura di scol diasabra 
awor di 7’or di mainta te cu 1’or di merdia. Esaki ta duna 
inicio na un herment educativo, unda alumnonan por siña 
mas tocante e importancia di siguridad di alimentacion y 
alabes balora nos sector primario.   


Ademas di e plantamento inicial, e proyecto den su total- 
idad ta inclui varios workshop destina pa siña maestronan 
tocante mantencion di e hardin como tambe su inclusion 
den e curiculo escolar. E iniciativa ta un esfuerso colabo- 
rativo cu tin como meta pa trece un cambio positivo den e 
manera cu nos comunidad ta mira y trata e tema di sigur- 
idad di alimentacion y sostenibilidad.   


Awor ta yegando e final di e proyecto di agroforesteria na 
scolnan basico cual a inicia na januari 2024.  Ya caba 7 scol 
a haya un hardin di alimentacion cu Scol Basico Dornasol 
participando como e di ocho scol. 


E exito di e proyecto ta refleha e dedicacion y esfuerso 
conhunto di e comunidad escolar, boluntarionan, y part- 
nernan di proyecto. Minister Ursell Arends, kende ta encarga 
cu Sector Primario, a expresa su orguyo y gratitud pa e 
participacion y apoyo ricibi. E ta encurasha e comunidad pa 
duna nan aporte y participa na e eventonan di plantamento. 
Hunto nos por percura pa un futuro unda nos ta sostene nos 
mes cu locual nos ta cosecha.  


Minister Ursell Arends: 


Ministerio di Naturalesa ta yuda Scol Basico 
Dornasol cu un Hardin di Alimentacion  

DIARANSON 15 di mei, Presidente di Fundacion Autismo Aruba (FAA), 
señora Carolina Thiel-Span a reuni cu Prome Minister Evelyn Wever-Croes 
pa un motibo hopi special. Presente pa e ocasion aki tawata Minister di 
Salud Publico y Turismo, señor Dangui Oduber y Minister di Husticia y 
Asuntonan Social, señor Rocco Tjon. 


Durante e atardi aki, e Comision Nacional di Autismo, cu a wordo lanta un 
par di aña pasa, a wordo reinstitui cu cambionan importante y a apunta e 
presidencia na Fundacion Autismo Aruba. 


E Comision Nacional di Autismo lo tin varios profesional formando parti di 
dj’e, entre otro, profesionalnan di e area di salubridad y den e area social 
y hunto lo crea un maneho nacional na bienestar di e comunidad autista. 
Esaki ta un logro grandi cu a wordo haci posibel door di e interes grandi 
di Prome Minister di Aruba y otro ministerionan y departamentonan di 
Gobierno. 


Durante e encuentro aki Prome Minister a enfatisa cu ta wordo calcula 
cu na Aruba tin entre 3000 pa 5000 persona cu autismo. Gobierno ta 
bay traha riba un plan nacional hunto cu Fundacion Autismo Aruba. E 
fundacion recientemente a participa na un foro internacional titula “Call to 
Action” na Nacionnan Uni, New York cu e meta pa boga pa un miho futuro 
pa personanan autista na Aruba. E biahe aki a duna bon resultado y awo 
FAA tin mas y miho contacto y colaboracion cu stakeholders internacional. 


“E colaboracion aki sigur ta contribui pa por crea un miho plan y asina Aruba 
por mehora e calidad di bida di nos ciudadanonan cu autismo, promovi- 
endo mas inclusion den nos comunidad y logra un miho sociedad pa biba 
den dj’e. señora Carolina Thiel-Span ta na cabes di Fundacion Autismo 
Aruba y ta esun cu awo lo dirigi e Comision Nacional di Autismo y mi tin tur 
confiansa cu den su man nos lo ta exitoso”, Prome Minister a expresa. 


Presidente di Fundacion Autismo Aruba a reuni cu Prome Minister 

DIA Mundial di Telecomunicacion y di Sociedad di Informacion 
tin como obhetivo conscientisacion riba e posibilidad cu e uzo di 
Internet y otro tecnologia di informacion y comunicacion (ICTs) 
por ofrece sociedadnan y economia y tambe pa promove inclu- 
sion digital. 
Desde 1969 ta celebra Dia Mundial di Telecomunicacion riba 17 
di mei pa marca e creacion di International Telecommunication 
Union y pa conmemora e firmamento di e prome Convenio 
Telegrafico Internacional na 1865. 


Na november 2005, e Cumbre Mundial riba Sociedad di 
Informacion (WSIS- World Summit on the Information Society) 
a pidi Asamblea General di Nacionnan Uni pa declara 17 di mei 
como Dia Mundial di Sociedad di Informacion pa yama e atencion 
riba e importancia di tecnologia di informacion y comunicacion 
(ICTs) y e numeroso temanan relaciona cu e sociedad di informa- 
cion plantea pa WSIS. 


E Asamblea General na maart di 2006 a adopta un Resolucion 
stipulando cu Dia Mundial di Sociedad di Informacion lo ser 
conmemora riba 17 mei. 
Na november di 2006, den un conferencia di ITU na Turkia a 
dicidi pa combina e dos celebracion den un solo Dia Mundial di 
Telecomunicacion y Sociedad di Informacion riba 17 di mei. 


TEMA 2024: INNOVACION DIGITAL PA DESAROYO SOSTENIBEL 
MENSAHE DI SECRETARIO GENERAL DI NACIONAN UNI, 
ANTONIO GUTERRES 
Riba Dia Mundial di Telecomunicacion y Sociedad di Informacion 
nos ta celebra e poder di herment di comunicacion pa haci cambio 
pa mehora bida pa un y tur. 
E tema di e aña aki, Innovacion Digital pa Desaroyo Sostenibel 
ta enfoca riba e papel clave cu innovacion digital ta hunga den 
promove desaroyo sostenibel y cumpli cu e Obhetivo di Desaroyo 
Sostenibel (SDGs). 


Tecnologia digital por facilita educador comunica cu alumno y 
studiantenan y medico cu pashentnan. Y tambe ta fundamental pa 
diseña sistema inteligente di transporte y ciudadnan sostenibel. 


E innovacion digital aki no por keda limita na paisnan desa- 
roya y rico so. Economia den desaroyo t’esnan mas afecta pa 
desigualdad creciente, cambio climatico, y agotamento di medio 
ambiente y recursonan natural, pero frecuentemente nan ta 
encontra obstaculo pa haya acceso na tecnologia digital cu por 
contribui na mitiga e problemanan aki. 


Tecnologia y politica innovador, di infrastructura pa banda hancho 
pa alfabetisacion digital, por yuda reduci e division digital den 
comunidad y garantisa conectividad pa un y tur na 2030 – un 
obhetivo principal di e International Telecommunication Union 


(ITU). Pero tambe ta importante pa por conta cu apoyo y coordi- 
nacion riba un escala global. 


Esey tambe ta e espirito di e iniciativa “AI for Good” di ITU, 
di acuerdo cu e recomendacionan provisional di mi Organo 
Consultativo di Alto Nivel tocante IA (inteligencia artificial), cu ta 
pidi pa inversionnan den habilitadornan y marco (framework) pa 
gobernancia responsabel para garantisa cu inteligencia artificial 
ta beneficia un y tur. 


Den e Cumbre di Futuro (Summit of the Future), cu lo tuma luga 
na September 2024, paisnan lo acorda un Pacto Digital Global 
(Global Digital Compact) destina pa salvaguardia tecnologia 
como motor di e bienestar humano. 
Esaki lo brinda un oportunidad unico pa probecha di innovacion 
digital y tecnologia pa impulsa e Obhetivo di Desaroyo Sostenibel 
y promove un gobernancia digital efectivo y inclusion digital. Riba 
e Dia Mundial di Telecomunicacion y Sociedad di Informacion, 
laga nos reafirma nos compromiso pa garantisa cu tur hende, 
den tur pais, por beneficia di e era digital. 


DIA MUNDIAL DI TELECOMUNICACION Y 
SOCIEDAD DI INFORMACION, SITUACION NA ARUBA 
Na 2020 Staten di Aruba a pasa e Mededingingsverordening 
(AB2020 No.103) pa crea e Autoriteit Markt en Consument, un 
exigencia poni den Landspakket pa Aruba. 
E autoridad cu ta carga e nomber Aruba Fair Trade Authority a 
ser presenta pa Minister Geoffrey Wever 19 september 2022 den 
un reunion publico di Staten y recientemente a cuminsa funciona 
oficialmente. AFTA lo trece cambionan importante y structural pa 
nos economia y pa tur ciudadano. 


Competencia liber y sin limitacion pa tur compania na un pais ta 
stimula inversion y desaroyo di comercio, tambe miho calidad di 
producto y servicio y acceso na tecnologia pa un y tur. 


Esaki ta nifica cu na Aruba, conforme e tratado Europees Verdrag 
voor de Rechten van de Mens (EVRM), su articulo 10, cu ta regula 
acceso, distribucion y transmision di informacion mediante cual- 
kier medio di comunicacion hunto cu SDG 9 lo duna contenido 
na e liberalisacion di e mercado di servicionan di telecomunica- 
cion na Aruba, ya cu esaki ta e mandato di e Aruba Fair Trade 
Authority, esta garantisa competencia husto den mercado di 
telecomunicacion y tur servicio di e sociedad di informacion. 
Y cu esaki ta haci posibel pa innovacion digital impulsa desaroyo 
sostenibel na Aruba. 


Eight To Eight, Because Our Planet Can’t Wait Campaign 


Dia mundial di telecomunicacion y sociedad di informacion 


Innovacion digital pa desaroyo sostenibel 


Diabierna, 17 Mei 2024 
AWEMainta 
COMUNIDAD 
37 


DIA 15 di November 2023, Oficina 
Central di Estadistica (CBS) a cuminsa 
cu e Encuesta di Entrada y Gastonan. 


Manera nos a menciona e encuesta di 
Entrada y Gastonan ta encera 2 parti: 
• Hogarnan participante lo wordo 
puntra pa contesta algun preguntanan 
tocante gastonan cu e hogar a haci 
durante e 12 lunanan cu a pasa prome 
cu e encuesta aki 
• Hogarnan participante lo wordo pidi 
pa yena un Buki di Gastonan Diario. 
Den e buki aki tur gasto di tur miembro 
di e hogar mester wordo yena pa un 
periodo di 2 siman. 


Teniendo na cuenta e esfuerso cu un 
hogar mester haci p’e encuesta aki, 
CBS a logra bin cu un incentivo pa 
hogarnan participa. Hogarnan cu a 
participa completo na e encuesta aki 
a duna nan number di telefon p’asina 
nan por participa pa gana un incentivo 
cu ta un bon di supermercado na balor 
di Afl.100 


CBS ta anuncia e ganadonan di e di 


cuater y di cinco periodo y alabes ta 
mantene e anonimidad di e hogarnan 
ganado. E 10 hogarnan ganado p’e di 
cuater periodo cu a tuma luga den luna 
di april 2024 ta parti den e siguiente 
areanan di Aruba: 1 den Noord, 4 den 
Oranjestad, 2 den Santa Cruz, 1 den 
Savaneta y 2 den San Nicolas. 


CBS a tuma contacto cu e hogarnan 
aki pa asina nan por busca nan bon 
di supermercado. Na comienso di Juni 
2024 lo saca e ganadonan di periodo 7. 
Di e manera aki CBS kier sigui incentiva 
hogarnan pa coopera cu e Encuesta di 
Entrada & Gastonan 2023-2024. 


Ganadonan di periodo 6! 


Encuesta di Entrada & Gastonan 2023-2024 


Diabierna, 17 Mei 2024 
COMUNIDAD 
38 
AWEMainta 


MINISTER Arends hunto cu su ekipo a bishita reciente- 
mente Stichting Ambiente Nobo, un pasadia cu ta ofrece 
servicio na adultonan cu limitacion mental. E bishita aki a 
lanta conscientisacion tocante e rol importante cu e funda- 
cion ta hunga pa enrikece bida y fortalece un sentido di 
comunidad pa su clientenan. 


Pa casi dos decada, Stichting Ambiente Nobo ta mas cu 
simplemente un luga pa pasa dia, den un ambiente vibrante 
unda tanto adulto mayor como adulto menor por entretene 
nan mes, haya compania, y un oportunidad pa keda mental- 
mente y fisicamente activo. E clientenan ta motiva pa tuma 
parti den actividadnan cu ta mantene nan alegre y conecta, 
haciendo asina cada dia significativo. 


Durante e bishita, e fundacion a comparti algun di nan preo- 
cupacionnan, particularmente e necesidad urgente pa mas 
personal. Cu 36 cliente actualmentamente bou di nan cuido 
y un lista di espera cu ta creciendo, ta claro cu tin mester di 
mas man y curason pa duna e atencion necesario. Gobierno 
di Aruba ta reconoce e pasonan crucial cu mester tuma pa 
atende cu esaki, sigurando cu e miembronan mas vulnerabel 
di nos comunidad ta haya e atencion y cuido cu nan merece. 


Stichting Ambiente Nobo ta dedica pa atende e necesi- 
dadnan diverso di nan clientenan, ofreciendo un enfoke 
holistico pa nan bienestar. Di 8’or di mainta te cu 4:30 di 
atardi, e fundacion ta brinda un ambiente di cuido, preve- 
niendo cu e cliente keda na cas sin net nada pa haci. Sin e 
opcion di pasadia aki, hopi lo ta enfrenta mas limitacion y 


isolacion. 


Nos a keda profundamente movi pa e gran colaboracion di 
e fundacion cu varios partnernan, incluyendo Trampolin pa 
Trabou, Sonrisa Aruba, y otro organisacionnan cu ta duna 
sosten. Nan esfuersonan combina ta crea cadena di sosten 
cu ta trece alegria y proposito na bida di cada cliente. 


Palabra di gradicimento ta bay na ful e bestuur, lider, y stagi- 
airenan di E.P.I. y EPB pa nan trabou extraordinario pa sirbi 
nos comunidad. Minister Arends a expresa su aprecio pa 
e bon trato y experiencia positivo cu e clientenan ta ricibi. 
Un dia yena cu sonrisa, speransa den nos comunidad y un 
compromiso firme pa haci un diferencia. 


Minister Arends di bishita cerca Stichting Ambiente Nobo 


Un mainta yena cu esnan cu curason pa yuda nos comunidad 

E siman aki Minister Geoffrey Wever hunto cu director di 
Post Aruba N.V. Sr. Guillermo Raymond a representa Aruba 
n’e High Level Postal Forum pa Centro America, Caribe y 
otro paisnan strategico na Washington D.C. Minister Wever 
y Sr. Raymond a wordo invita dor di Union Postal de Las 
Americas, Spaña y Portugal y Universal Postal Union pa 
debate riba reforma di e sector postal riba nivel global. 


Den tur pais e sector Postal tin reto, y riba e nivel di mas 
halto gubernamental a organisa un forum pa asina inter- 
cambia di idea, debati y acorda reforma legislativo y opera- 
cional. E organisacionnan internacional a propone diferente 
forma con pa modernisa e sector postal entre otro door di 
reforma e legislacion y cera alianzanan strategico. 


Durante e forum Aruba a wordo ofreci asistencia tecnico 
pa modernisa e sector postal na Aruba. Mirando e impor- 
tancia di e reunion aki riba nivel di gobiernonan di paisnan 
miembro, tur gasto di hotel, ticket y estadia a wordo comple- 
tamente cubri dor di e organisacion postal internacional. 


“Awo ta na Aruba pa acepta formalmente e oferta pa asis- 
tencia tecnico y cuminsa cu e implementacion. Nos a cera 


alianzanan importante y haci palabracion concreto con nos 
lo traha hunto bayendo padilanti den interes di e sector 
postal internacional y local, pues den beneficio di Post Aruba 
N.V. y henter comunidad Arubiano”, segun Minister Geoffrey 
Wever. 


Minister Geoffrey Wever a representa Aruba 
n’e High Level Postal Forum na Washington 

DIARANSON a tuma luga un reunion, entre 
Ministerio di Husticia y Asuntonan Social, 
directie volksgezondheid como tambe directie 
buitenlandse betrekkingen y dr. Gabriel Vivas 
Franccesconi kende ta e representante di PAHO 
pa nos region, acompaña pa su ekipo. E reunion 
tawata basa riba e topico di Salud Mental y con 
Aruba ta atende cu e fenomeno aki. 


Manera ta conoci dos aña pasa, PAHO a asisti 
den diseña e roadmap pa Aruba, di con tin cu bay 
atende cu e aspecto di Salud Mental, cual ta un 
plan cu ta core di 2021 te cu 2031. Actualmente 
Aruba tin su “steering committee” cu ta consisti 
di tur stakeholders di e veld, pa di e forma ey por 
traha riba e diferente “building blocks” manera 
legislacion, financiamento, desaroyo profesional 
di tur e profesionalnan cu ta traha den e veld, pero 
tambe tene cuenta cu e parti di prevencion. A duna 
un presentacion amplio di tur e pasonan cu Aruba 
ta tumando, di cual e feedback cu a ricibi for di 
PAHO tawata uno positivo, caminda nan ta suma- 
mente satisfecho cu con e ehecucion ta bayendo, 
compara cu otro paisnan den nos region. 


A traha riba diferente palabracionnan, mirando 
e desaroyo no solamente na Aruba pero inter- 
nacionalmente tambe, lo bay evalua e roadmap 
actual, hunto cu PAHO, pa adapta esaki na tempo, 
mirando cu ta trata di un plan di maneho pa e dies 
añanan nos dilanti. Banda di esaki, tin un inves- 
tigacion cu a wordo conduci cu yama “STEPS”, e 
investigacion aki a tene cuenta cu aspectonan di 
Salud Mental, y a base di e resultadonan aki, lo 
bay traha un plan di accion di con Aruba lo bay 
atende cu e diferente hallazgo cu a wordo treci 
padilanti. 


Un reunion sumamente positivo caminda a haci 
palabracion cu PAHO pa sigui asisti Aruba den e 
parti di desaroyo profesional. Pues, e “steering 
committee” lo haci un “needs assessment” y a 
base di esaki lo acudi na PAHO pa asina nan por 
asisti nos cu diferente otro cursonan y opleiding 
pa ful e veld. No solamente pa esunnan cu ta 
atende cu e parti di Salud Mental, pero manera 
ta conoci e fenomeno aki ta rekeri un atencion 
multi-sectoral, pa cual motibo e diferente training 
lo bay pa e sectornan social, hudicial, salubridad 
publico y tambe di enseñansa. 


Minister Rocco Tjon: 


A reuni cu PAHO den cuadro di e avancenan pa cu salud mental na Aruba 

MINISTERIO di Adultonan Mayor a yama un reunion pa 
evalua e peliger cu un of mas ola di calor (heat wave) lo 
trece pa adultonan mayor den e temporada nos dilanti.   


“Como Minister di Naturalesa mi ta sali for di e punto di bista 
cu cambio climatico ta un realidad,” Minister Arends a bisa, 
indicando cu Nacionnan Uni a confirma cu 2023 a kibra tur 
record mundial pa loke ta temperatura halto, no obstante cu 
2023 a cumpli 10 aña consecutivo di aumento di tempera- 
tura.   


“Ciencia ta bisando nos cu aña 2024 lo kibra tur record 
mundial di temperatura halto,” Minister Arends a bisa. “For 
di mi ministerio nos ta mira e impacto di e cambio climatico 
den diferente parti di nos naturalesa, pero loke ta preocupa 
mi mas cu tur t’e impacto cu esaki por tin riba nos adultonan 
mayor.”  


“Como minister di adultonan mayor mi ta preocupa pasobra 
calor sofocante por bira fatal p’esnan mas vulnerabel, entre 
nan nos adultonan mayor lo t’e promenan pa sinti e efecto,” 
segun Minister Arends. E minister ta enfatisa cu e asunto aki 
mester atencion serio.   


Aunke Gobierno no por trece cambio den temperatura 
mundial, nos mester haci tur esfuerso pa mitiga e impacto 
di esaki riba esnan mas vulnerabel. P’e motibo aki Minister 
a yama un reunion di urgencia cu diferente instancia cu ta 
atende di un of otro forma cu adultonan mayor.  Meta di 
e reunion ta pa hunto cu tur instancia yega na un plan di 
accion y cooperacion.  Tur esnan cu ta atende cu adultonan 
mayor mester traha hunto pa evalua e peligro y prepara un 


plan con pa mitiga esaki.   
Ministerio di Adulto Mayor y Naturalesa ta dunando espacio 
pa discusion riba e peligernan di Cambio Climatico, pero 
sigur riba e peliger cu un heat-wave lo trece pa nos adul- 
tonan mayor. 


Minister Ursell Arends: 


Ola di calor ta peligroso pa adultonan mayor  

DEN un Cas di Cultura completa- 
mente yen, Minister Xiomara Maduro 
di Cultura tabata presente p’e premier 
di e pelicula ‘Siñami Stimabo parti 2 
Pordon’. 
Produci pa Marilyn Richardson, e 
pelicula aki ta conta e storia di dife- 
rente famianan cu ta pasa den difi- 
cultadnan den nan bida y con nan a 
haya e caminda di sanacion atraves di 
pordon. 


Minister Maduro ta duna un palabra 
di felicitacion na Marilyn Richardson 
y tambe henter e elenco di ‘Siñami 
Stimabo parti 2 Pordon’ p’e tremendo 
pelicula aki y ta invita pueblo di Aruba 
pa bay sostene e pelicula aki cu desde 
25 di april ta na cinema. 


COMO parti di e esfuerso 
continuo 
pa 
cambia 
nos 
economia na uno circular, awe 
mainta Minister Arends a topa cu 
e ekipo di University of Georgia 
kende ta hibando a cabo e 
Circularity Assessment Protocol 
ariba nos isla. 


E iniciativa aki cu ta un cooper- 
acion cu Impact Blue a wordo 
lansa pa asina haci un coleccion 
profundo di data fundamental 
pa nos maneho di desperdicio. 
Pues durante e ultimo simannan 
e ekipo a sondea un cantidad 
di supermercado pa analisa e 
tipo di productonan cu ta wordo 
bendi y kico esakinan ta laga 
atras como desperdicio. E meta 
ta pa uza e data aki pa asina 
haya solucionnan a largo plaso y 
traha maneho cu ta bon informa. 


E caminda pa un economia 
circular, esta un modelo sin of 
cu poco desperdicio, ta uno 
largo y dificil pero cu sigura- 
mente ta bale la pena pa cana. 
Cu stap chikito pero firme Aruba 
su medio ambiente lo bira uno 
saludabel. 


Minister Maduro tabata presente n’e premier di ‘Siñami Stimabo 2 – Pordon’ 


Ministerio di Naturalesa ta colectando data fundamental pa maneho informa 

RECIENTEMENTE Minister Plenipotenciario mr. Ady Thijsen 
a haya bishita di Matthew Carroll, Consul pa Asuntonan 
Politico y Economico di Estados Unidos pa Caribe Hulandes. 
Consul Carroll a wordo acompaña pa Byron Hartman di 
embahada di Merca na Hulanda. 


Sr. Carroll a bisa cu su funcion na e Consulado General di 
Merca na Curaçao ta uno nobo y cu su tarea ta pa mira 
unda e por logra haya inversionistanan Mericano pa Aruba, 
cu no ta activo den e sector turistico. Mas bien sr. Carroll 
ta pensa den direccion di agricultura y energia sostenibel. 
Minister Thijsen a bisa cu e pensamento aki ta bin net na 
un momento crucial pa Aruba cu despues di Covid a realisa 
cu e lo mester diversifica su economia. E atencion lo mester 
ta riba engrandece y profesionalisa e sector primario, cu ta 
conta tanto pa plantacion, como pa cria di bestia y pesca. 


Sr. Thijsen a bisa cu di su banda su vision y maneho ta pa 
drenta den contacto cu inversionistanan Hulandes cu lo por 
aporta na diversificacion di economia di Aruba. 


Tambe durante di e bishita a papia di stimula mas entre- 
preneurship na Aruba; traha riba un maneho pa mas di nos 
hendenan bay bek Aruba. Un combersacion segun e manda- 
tario ta conta tanto pa e sector publico como priva. Tambe lo 
mester purba na stimula exportacion di productonan neta- 
mente Arubiano pa por ehempel Europa y Merca. 
Riba e tereno di energia, Minister Thijsen a bisa cu Aruba 
ta trahando pa bin cu un Hydrogen Valley na San Nicolas y 
conhunto cu LNG gas, gradualmente reduci e uzo di energia 
fosil na Aruba. 


Consul Carroll a bisa cu Aruba tin un bon producto turistico, 
sinembargo lo mester tene cuenta cu e deseo di e turista 
Mericano di awendia cu e ta busca pa experencia mas cosnan 
local, specialmente riba e tereno culinario. 


Finalmente sr. Carroll a gradici Minister Thijsen pa e bon 
recepcion y a bisa cu Aruba por conta cu su sosten y yudansa 
unda por. 


Potret cortesia Arubahuis 


Consul Mericano di bishita cerca Minister Thijsen 

Sinceramente, Pastor Marcel Balootje 


Fortaleza pa Famia 


ROMANONAN 1:16 ta para skirbi: Pasobra mi no tin 
berguensa di e evangelio, pasobra esaki ta poder di Dios 
pa salbacion pa tur cu ta kere. 


Juan 3:17 ta para skirbi: Dios no a manda e Yiu den mundo, 
pa condena mundo, ma pa mundo wordo salba door di 
dj’E. 


Marco 16:15 ta para skirbi: E a bisa nan: Bay den ter e 
mundo y predica e evangelio na tur criatura. Esun cu kere 
y wordo batisa lo ta salba, ma esun cu no ta kere lo ta 
condena. 


E evangelio di Dios ta e instrumento di educacion spiritual 
mas respeta y responsabel na mundo, pasobra den dje tin 
poder pa convence hende di nan pica. 


Tin hende ta acepta, tin hende no ta acepta, tin ta acepta 
parcialmente, tin hende ta rechasa completamente y kier 
continua den e bida di inmoralidad, violencia etc. 


Tin hopi ta haci cherche, hopi ta haci bofon, tin hopi ta 
pretende cu nan por dicidi pa nan mes y cu Dios no tin 
nada di bisa den nan bida, pero tin un versiculo cu ta 
contradeci tur pensamento cu ta den rebeldia contra Dios, 
y ta para skirbi den Juan 3:36: 
Esun cu ta kere den e Yiu tin bida eterno: ma esun cu no 
obedece e Yiu lo no mira bida, ma e furia di Dios ta keda 
riba dj’E. 


2 Pedro 3:9 ta para skirbi; Señor no ta tarda cu su promesa, 
ma E tin pasenshi cu boso, y no kier pa ningun hende bay 
perdi, ma pa tur bini na repentimento. 


Despues cu nos caba di lesa Juan 3: 16-21 nos ta realisa 
cu e eror di mas grandi cu un hende por haci den su bida, 
ta nenga di acepta e plan di Dios pa salbacion den su bida, 
pasobra un persona asina tin un bida sin ningun speransa. 


E evangelio di Dios no ta forsa hende pero e ta splica den 
un forma hopi facil, cu si bo no acepta e plan di salbacion, 
cual no ta bini di hende of religion, pero e ta bini di Dios, 
lo bo no hereda e reino di Dios. 


Notabel ta cu e enemigo e diabel a hinca hopi smoesje 
den cabes di hende awendia, pa nan no sigui Dios, pa nan 
sigui den e caminda di scuridad y purba hala mas tanto 


hende cu nan por den mesun caminda 


Hecho ta cu ta dos caminda tin esun di luz, cual ta e 
caminda Dios ta goberna. Y e caminda di scuridad caminda 
diabel y su compinchi nan ta goberna. 


Dios a duna tur hende boluntad propio pa nan por scoge 
entre bon y malo. Si un hende no scoge pa Cristo Hesus, 
fierno y lama di candela ta ward’e, pasobra su nomber no 
ta skirbi den e buki di bida (Revelacion 20:15). 


Si un hende scoge pa Cristo Hesus, e lo tin bida eterna, ta 
ward’e den cielo hunto cu e angelnan. 


Pasobra e mensahe di e cruz ta locura pa esnan cu ta 
perese, ma pa nos cu ta wordo salba e ta poder di Dios (1 
Corintionan 1:18). 


Y mi mensahe y mi predicamento no tabata cu palabra nan 
persuasivo di sabiduria, ma cu demostracion di e Spirito 
y di poder, pa boso fe no wordo basa riba e sabiduria di 
hende, sino riba e poder di Dios (1 Corintionan 2 :4. 


Nos cas y nos famia, mester di Cristo Hesus, tin hopi 
mentira ta bay rond, y nos mester para firme contra e 
plannan di e enemigo. 


Evangelio ta poder di Dios pa salbacion, pa tur esnan cu ta kere 

“Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, mi por s 
tens di loke Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Juan Nicolaas Kock 
Cariñosamente yama 
“Chito, Juancito y Palili” 
*08-05-1959 - †07-05-2024 


Na nomber di su 
Mayornan: 
† Juan & Bibiana Ivonne Kock-Martijn 


Yuinan: 
Evelyn Kock & Miguel Hernandez 
Derwin Kock 
Marilyn Kock y Jeanpierre Martinez 


Nieto/a-nan: 
Jardel, Jardee, Jayzienne, Jayzionne, 
Shanewick, Rixanlee 


Mama di su yuinan: 
Greta 


Rumannan: 
Imelda Kock & Joon Brete 
Gladys Kock 
Astried & Amado Rosina 
Richard Kock 
Enrique Kock & Carmen 
Rafael Kock 
Isidora Kock & Humphrey Wiersma 
Marcial Kock & Ghina Robert 
Evaristo & Jessica Kock 
Karina Kock 


Sobrino/a nan: 
Zulai, Zulma, Joontje, Giovanni, Jourdainne, 
Nereyda, Jeniree, Anouschka, Rauly, Brayen, 
Leeyen, Margin, Marsheline, Margenine, 
Marshell, Junaida. Edseree, Isaiah, Arya 


Omo y Tanta nan: 
Julian Kock y Famia 
Rosendo Kock y Famia 
Regina Metselaar y Famia 
Jhonny Kock y Lucia 
Adriaan & Patricia Kock y Famia 
Jesus Roberto & Anna Kock y Famia 
Shirley v/d Biest y Famia 
Ronnie v/d Biest y Famia 
Ely v/d Biest y Famia 


Padrino: 
Juan Curiel 


Iha: 
Mayra Kock y Famia Su primo/a y demas 
familiares y conocirnan cu ta mucho hopi pa 
menshona. 
Acto di despedia lo tuma lugar na Aurora 
Funeral Home Diabierna 17 di mei 2024 di 2’or 
pa 4’or di atardi. Cremashon lo tuma lugar 
den seno familier 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Demetrio Christiaans 
*22-12-1939 - †13-05-2024 


Acto di entiero lo wordo anuncia despues. 


“Dios ta amor…. y amor ta Dios, 
Maske mi no ta na e mundo aki, 
tur dia lo mi ta banda 
Di boso Curazon, mi no por stens di loke 
Señor ta hasi.” 
Salmo 33 


Cu inmenso dolor y tristeza nos ta anuncia 
fayecimento cristianamente di 


Cecilia Dabian- 
Geerman 
Mihor conoci como: “Chichi” 
*13-12-1931 - †15-05-2024 


Na nomber di su: 
Casa: 
Evi Dabian 


Yiunan: 
Melvis Dabian 
Dalila Dabian 


Nietonan: 
Jurne Melvis Dabian 
Jeanne Clarie Dabian 


Bisanietonan: 
Amalia y Christian Philip, Micaella 


Swa y cuñanan: 
vda. Margo Geerman y famia 
Violeta Wester-Dabian y famia 
Haime Dabian y famia 


Demas famia: 
Dabian, Geerman, Koolman, Tromp, Dirksz, Coll, 
Wester, Lee, Croes, Roga, Irausquin, Maduro, 
Thiel, Gomes, Elizabeth, Werleman, Vrolijk, Dijkhoff, 
Kock, Angela, Willems 


Ta invita tur bisiñanan, ihanan y demas famia pa 
e acto di entiero cu lo wordo anuncia despues. 


No ta ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Maria Luisa Everon-Kelly 
*18-06-1930 - †16-05-2024 


Acto di entiero lo wordo anuncia despues. 

Laga Tur Loke Ta Spera Mi Ta Bunita 
Laga Tur Locual Cu Mi Encontra Na Caminda Ta Bunita 
Laga Tur Locual Cu Mi Laga Atras Keda Bunita Y 
Laga Esakinan Termina Den Tur Buniteza. 
Autor: Cado Wever. 


Cu Inmenso Dolor Na Nos Curason, Nos Ta Anuncia 
Fayecimento Di: 
Yaraesy Marilandi De Castro 
Mihor Konosi Komo: “ESY” 


Na Nomber Di Su: 
Mama: Sharine De Castro-Evertsz 


Tata: Jacques De Castro 


Rumannan: Indiara De Castro 
Jacques De Castro y Sislaine Lacle 
Giancarlo De Castro 
Derek De Castro y Cherriline 


Prima Manera Ruman: 
Dahariana Evertsz y Cesar Quejada 


Wela: Melbis Evertsz Flores 


Tantanan: Tahra Evertsz 
Thais Evertsz 
Dittiana De Castro 


Tionan: Gustavo De Castro y Famia 
Javier De Castro y Famia 
Charles Evertsz y Famia 


Subrino(a): Zahony, Aleynah, Zylon, Arjen, Elijah, Gideon, 
Dayvhen, Kyzion, Sieldrick, Rivandrick, Delaine 


Primo- y Primanan: Thamir, Shekainah, Kimorah, Tishaun, 
Liam, C’neesha 


Tur Sobra Primo(A)Nan Na Hulana, Venezuela, 
Colombia, Curacao Y Merka. 


Tio- y Tanta Grandinan: Mildred Bouwman y Famia 
Adolf Medema y Famia 
Gilbert Medema y Famia 
Amilkar Medema y Famia 
Joseline Medema y Famia 
Rubia Flores 


Ihanan: Keanna Courtar 
Kaeden Courtar 
Xandre Courtar 
Gideon De Castro 
Aleynah 


Madrinanan: Lorna Curiel 
Doreen De Castro 


Amistadnan di cas: Jualine y Jamal Courtar 
Mariangella Geerman Odor y Famia 
Roberto Jansen 
Nel Twigt 
Eliandra Marchena 
Angeline Dirks y Famia 
Lucy Villalobos y Famia 
Josy Y Yiunan 
Yolanda Dijkhoff Y Famia 
Alijay, Aden, A’ Drion 
Angie Vorst 
Demas Amistadnan: Marisol Henderson 
Damara Rasmijn 
Monica Koolman 
Mariella Dirks 


Tur Sobra Amiga(O)nan na Curacao, Hulanda, Aruba 
cu ta mucho pa menshona. 
Coleganan di HoH, Verlos, Kraam y Respaldo Afdeling 


Demas Famianan: De Castro, Evertsz, Medema, Lacle, 
Flores, Halley, Dijkhoff 
Nos diskulpa si den nos tristesa nos por a lubida algun 
famia, amistat i/of konosi. 
Acto di despedia lo tuma lugar na aurora funeral 
home diasabra 18 di mei 2024 di 2’or pa 4’or di atardi. 
Cremashon lo tuma lugar den seno familier Nos ta 
lamenta cu despues di entiero nos no por ricibi bishita di 
condolencia na cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta participa 
fayecimento di nos ser stima: 


Sra. vda. Lourdes F. 
Mercera-Werleman 
Cariñosamente yama 
“Ma Lou, Tanta Lou, Udi, Lou” 
*12-04-1943 - †10-05-2024 


Na number di su: 
Yiu: Shareen Daal y Lando Holsman 
†Sharalin S. Daal 


Manera yui: 
Enora George 
Emilio Rodriquez 
Ruth Daal 
Ignacia Lombert 
Amarilles Lombert 
Dorillia Quandt 


Nietonan: 
Dayron Boekhoudt y famia 
Daysleen Boekhoudt 


Bisanietonan: 
Xander Boekhoudt 
Xandrick Boekhoudt 
Sarah Boekhoudt 


Rumannan: 
Juan Aventura Werleman y famia 
Franklin Werleman y famia 


Sobrina y Sobrino stima: 
Cachita Rodriquez-Werleman y famia, Rudolf 
Helder y famia 


Tata di su yiu: 
Ronald I. Daal 


Su amiganan stima: 
Manirma Lampe-de Vries, Clarita McBannet, 
Hermilda Toussaint 
Angie Dania, Clemencia Sophia, Sonia Brunk 


Tur su sobrino y sobrinan, amiganan y amigonan, 
ayudantenan, bisinja y conocirnan, Su 
pasadianan: Daycare Cathrin, Cas Marie y Happy 
Days 


Famianan: Hulanda, Corsow, Sto Domingo 


Famianan: 
Werleman, Schaarbaai, Daal, Boekhoudt, Helder, 
Fabus, Martes, Jacobs, Alphenaar. Lampe, 
George, Leyba, Rijna, Odor, Richarson, Rafael, 
Danies, Sambo, de Jesus, Magdalena, Balentina, 
Ursulita, Sophia, Martinus, Thomas, Chung, Adams, 
Gomez, Kelly, Escudero, Vrolijk 


Nos kier pidi disculpa si nos por a lubida un of otro 
famia den nos tristesa 


Oportunidad pa condolencia diahuebs 16 mei na 
Aurora Funeral Home di 7:00 – 9:00 pm 


Acto di entiero lo tuma lugard diabierna 17 mei 
na misa Pro cathedral San Francisco di 9:00 – 1:00 
mainta, despues pa Santana Catholica na Playa 


No tin condolencia na cas ni prome of despues di 
entiero 


Dios a tira su mirada den su jardin y a ripara cu falta un 
flor y a mira cu bo tabata cansa y ela braza bo, tene bo 
man pa hiba bo descansa den e jardin di roza pa bo sinti 
e fragancia dushi cu e tin prepara pa bo den e paraiso 
celestial pa laga bo encontra tur loke ta buniteza y keda 
bunita pa tur hunto termina den tur buniteza. 


Cu profundo sentimento y inmenso dolor na nos 
curason nos ta anuncia fayecimento di nos querida 
Esposa,Ruman,Mama,Wela, Bisawela stima. 


Sra Vuida Regina 
Flanegin-Willems 
*15-07-1942 - †13-05-2024 


Su casa den feliz memoria 
Crecenciano (Chano) Flanegin. 
Tata di su yui den feliz memoria 
Bernadeto (Dechi) Tromp. 


Na nomber di su: 
Yiu: Janine y Danielo Croes. 


Mescos yiunan: Ruben Tromp, Sra y yiu. 
Maria y Robert Vrolijk 
Ludwig, Ana Maria Flanegin y famia 
Alan, Richinelly Flanegin y famia 
Eugene Flanegin, Marisela Maduro y famia 
Suyenne, Bruce Flanegin y famia 


Nieto/a nan: Jadrienne y yiunan. 
Desireen Rosel, Luigy Peña y yiunan. 
Andree Rosel, Marjorie Habibe y yiu. 


Mescos nieto/a nan: 
Maria Jose (Mary) Vrolijk, Romayra Vrolijk, Michael Vrolijk 
y Michaeline Vrolijk. 


Rumannan: Cornelia Maduro y Famia. 
Yuyu, Hendrik Croes y Famia. 
Carmen, Lucindo Dabian y Famia. 
Sita Roos y Famia. 
†Francisco Willems y Famia. 
†Vicente Willems y Famia. 
†Victoriano Willems y Famia. 
†Florencio Willems y Famia. 
Swa y Cuña nan: 
†Bertha y Godfried Yarzagaray Flanegin y yiu nan. 
Victoriano (Buchi) y †Libia Flanegin Willems y yiu nan. 
Rudolfo (Rufo) y Mathilde Flanegin y yiu nan. 
†Estebanita (Chichi) y †Camilo Henriquez Flanegin y yiu 
nan. 
†Digna (Deta) Flanegin y yiu nan. 
Jesusita (Sita) Flanegin y yiu y demas famia. 
Anthony (John) Flanegin. 
Francis (Fenchi) y Jacqueline Flanegin Schonherr y 
Famia. 
Mireya y Leonte Amaya Flanegin y yiu nan. 


Sobrino/a nan: † Milda Maduro, † Franklyn Maduro, 
† Robby Maduro, Maikel Maduro, Judith Tromp, Ricky 
Maduro, Mildenny Croes, Hendrik Jesus Croes, Judelly 
Zavalla, Ludwin Dabian, Aldrin Roos, Aymar Roos, 
Amelaine Roos, Francisco Jr Willems, Mariska Celestina, 
Stuart Willems, Jozef Willems, Vincent Willems, Noraima 
Willems. 


Bisanieto/a nan: Mayron, Dayron, Tyrone, Dayrenne, Jay- 
nah, Tyrenne, Jaydylienne, Cay-Yenne. 


Demas Famia nan: Willems, Flanegin, Tromp, Croes, 
Rosel, Maduro, Dabian, Roos, Goitia Partida, Vrolijk, 
Peña, Habibe, Celestina, Zavalla, Servud, Kock, Trimon, 
Robert, Wever, Albertsz, Restrepo, Vaca, Ruiz, Franken, 
Comenencia, Bernabela, Loefstop, Donata, Wester, 
Holsman, Erasmus, Bomba, Cordero Puyosa, Garcia, 
Amaya, Navas,Schonherr, Yarzagaray, Henriquez, Roga., 
Julia 


Nos disculpa si nos por a lubida un famia den nos tristeza. 


Ta invita demas famia, amigo(a)nan y conocirnan pa 
asisti na e acto di entiero cual lo tuma lugar Diabierna 17 
di mei 2024 di 2or pa 4or di atardi na misa Inmaculada 
Concepcion na Santa Cruz. A lo sali pa santana catolico 
di Santa Cruz. 


Nos ta lamenta cu despues di entiero nos no ta ricibi 
bishita di condolencia na cas 

“No jorami, pero cordami manera con semper 
mi tabata. No biba rabia, bida ta cortico, al 
contrario, celebra bida sanamente mas cu bo por 
y tur dia” – via FB 


Canta contento pa Señor, henter mundo; sirbi 
Señor cu alegria, acerc’E cu cantica di fiesta. 
Reconoce cu Señor ta Dios, t’E a crea nos y nos ta 
di djE; nos ta su pueblo, e carnenan cu E ta cuida. 
- Salmo 100 


Cu inmenso tristeza na nos curason, pero 
conforme cu boluntad di Dios, y pa tur cos cu 
e la haci y significa pa nos, nos ta participa 
fayecimento di: 


Olivia Virginia 
Jacinta Figaroa 
Cariñosamente yama: “Otty” of “Oli” 
*13-09 – 1957 †15 – 05– 2024 


Na nomber di su: 
Yiu: Agni Figaroa 


Rumannan: 
Vda. Mildred Figaroa y famia 
Evelina y Jan Boonstra y famia 
Frida Figaroa y Chico de Kort y famia 
Wini y Doppy Arends y famia 
Gina y Alecio Maduro y famia 
Farida y Freddy Feliciana y famia 


Sobrino y Sobrinanan: 
Melissa & Anthony y famia 
Nahema & Deirdre 
Marc 
Algin & Lyenne 
Timo & Claudia y famia 
Jeffray & Zamira 
Elvira 
Raydrick & Sasha 
Chantal y famia 
Genevieve & Caesar y famia 
Cliff & Ghislaine 
Kaveri 
Mariel & Chris 


Sobresobrino y Sobresobrinanan: 
Nina-Andrea, Khloé, Gaël 


Primo y primanan, bisiñanan, demas famianan, 
tur su amistadnan stima na Aruba, Curacao, 
Bonaire, Suriname, Hulanda y USA, ex-coleganan 
di Biblioteca Nacional Aruba, UNOCA, OPPA y 
demas organisacion y insitutonan cu Oliva ta 
yuda, ta invita pa asisti na e acto di despedida 
cu lo tuma lugar diadomingo, 19 mei 2024 pa 1or 
di merdia na Aurora Funeral Home sigui pa un 
response pa 3.30 pm di atardi. 


Conforme deseo di e defunto, cremacion lo tuma 
lugar den seno familiar mas cercano despues di e 
response. 


Oportunidad pa condolencia lo ta diasabra, 18 
mei 2024 na Aurora Funeral Home di 7pm – 9pm. 


Enbez di flor of krans, un donacion na Koningin 
Wilhelmina Kankerfonds, lo ta altamente aprecia. 
Lo tin un box disponibel pa e bunita gesto aki. 


Nos disculpa cu si den nos tristeza nos por a lubida 
di menciona un of otro famia. 
Nos ta lamenta cu despues di e acto di 
despedida, no ta ricibi bishita di condolencia na 
cas. 


Cu Olivia haña sosiego eterno y descansa na paz 
den e Paraiso Celestial. 


Dios, dunami e serenidad pa acepta e cosnan cu mi 
no por cambia, curashi pa cambia e cosnan cu mi 
por, y sabiduria pa conoce e diferencia. 


Cu profundo dolor pero conforme cu boluntad di 
Dios, famia ta anuncia fayecimento di: 


Rolando Richard Hoek 
mihor conoci como “Ro” of “Grandi” 
*1 augustus 1956 - †14 mei 2024 


Na nomber di su: 
Casa: Carmen Lugo 


Yui: Michelle & Rudolfo Dirksz-Hoek 


Tata: †Teofilo Hoek 
Mama: Carmen Hoek-Perez 


Rumannan: 
Seferina “Ina” y Ramon Cabenda-Hoek 
†Hubert y Blanca Hoek-Rios 
Marlene “Inchi” Hoek 
†Felix “Chucho” y Gina Hoek-Werleman 


Sobrino(a)nan: 
Tammi Mark, Mark v/d Made, Jose Ruyter, Nigel 
Hoek, Kiala Kock y nan respectivo famianan. 
Maryolin, Wladimir y Enderson Rios y nan respectivo 
famianan. 


Omo y Tantanan: 
Castro Perez y famia 
Urbano Perez y famia 
†Aroldo Perez y famia 
Filomena de Cuba-Perez y famia 


Suegro: †Belen de Jesus-Lugo 
Suegra: †Maria Dirksz-de Lugo 


Swa & Cuñanan: 
Marcelia Lugo 
Etwina y †Hans Oudshoorn-Lugo y yui 
Elivia Lugo y yuinan 
Beltran Lugo 
Juan Roberto Lugo 
Maria Guadalupe Lugo y yui 
Enrique Lugo y yuinan 
Bernardo Lugo y yuinan 
Omaira y Jan Hendrik Flanegin-Lugo y yuinan 


Padrino: †Charlie Robert 
Madrina: Lourdes Koolman 


Consuegro: Rudy Dirksz 
Consuegra: Yvette Zichem 


Bon Amigonan: 
Carlos y Neivis Riccioli-Hernandez y famia 
Adri Mathilda y famia 
Juliana Todd y famia 


Amigo(a)nan, conocirnan, bisiñanan, ex-coleganan 
di Aruba Marriott Resort & Stellaris Casino. Staff, 
personal y boluntarionan di Hospice Atardi, Dr. 
Wever, Dr. Figaroa y personal di Huisartsenpraktijk 
A.M. Wever, Dr. Torres- Rivas y Dr. Kordes. 


Demas famia: Hoek, Lugo, Dirksz, Perez, Cabenda, 
Rios, Werleman, Zichem & Todd. 


Condolencia lo tuma lugar na Aurora Funeral Home 
dialuna, 20 di mei 2024, di 7’or pa 9’or di anochi. 


Acto di despedida lo tuma lugar na Aurora Funeral 
Home, diamars, 21 di mei 2024, di 9’or pa 11’or di 
mainta sigui pa cremashon cual lo tuma lugar den 
ceno familiar. 


Despues di despedida no ta ricibi bishita di 
condolencia na cas. 


Nos disculpa si den nos tristesa nos por a lubida un of 
mas persona. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad di 
Dios nos ta anuncia cu a bay laga nos den brasa 
di Señor 


Sarita Filomena Croes 
yiu di Isaias (Charlie) Croes & Juanita Thiel-Croes 
*11-08-1941 - †11-05-2024 


Yiunan: 
Annet Maduro 
†Haime Maduro 


Nieto(a)nan: 
Joann Simon & Aldrin Maduro 
Paul Simon & Loraine Balentina 
Chaerrelle Simon 
Jazzy Simon 
Vera Maria & Rodney Tromp 


Tata nieto(a)nan: Carrol Simon 


Bisanieto(a)nan: 
Jayden & Elaine Maduro 
Aaliyah, Lindcey & Caitlyn Simon 
Hailey Tomassen 
Veyron & Veyronish Tromp 


Ruman: 
†Cristina Dirks-Croes-D, †Veronica Trimon-Croes, 
†Antonio Croes, †Maximo Croes, 
Romana (Sira) Croes 
Adisson (Eddy) Croes 


Subrino(a)nan: 
Mariella Simon-Dirks, John Dirks, Nell Dirks, 
Roli Croes, Anthony Croes, Shareen Croes 
Astrid Petrochi 
Michael Croes, Sidney Croes, Nathalie Croes 
Delio Lacle, Anthony Lacle, Joselito Lacle 
Brian Croes 


Cuñanan: 
Clara Wester, Lima Yarzagaray & Rosalda Lopez- 
Croes 


Yiunan sin dolor: 
Elmer, Magaly & Mercedes 


Amigo di cas: 
Edwin (Eddie) Martha 


Amiganan: 
Miranda, Irena, Sharise, Sara, Rona, Mely, 
Marcela 


Demas famia: 
Croes, Maduro, Thiel, Briesen, de Mey, Dirks, 
Trimon, Lopez, Rozenberg, Boekhoud, Kock, Lacle, 
Leo, Yarzagaray, Simon, de Boer, Brokke, Martha, 
Tomassen. 


Danki special pa Cas di Machi cu a cuida mi 
mama en especial Cristina, su yiunan, Lady & Luz. 


Ta invita pa acto di entiero I despedida cu lo 
tuma lugar diasabra dia 18-05-2024 na Aurora 
Funeral Home di 9:00 di mainta pa 12:00 di 
merdia y despues lo Sali bai pa santana central 
na Sabana Basora. 


Despues di entiero no ta ricibi bishiti di 
condolencia na cas. 


Nos disculpa si den nos tristesa nos por a lubida 
cualkier persona. 


